open-index/open-wikipedia-markdown huggingface dataset:
അൽബിഡോ

ഒരു വസ്തുവിന്റെ പ്രതല പ്രതിഫലനശേഷിയുടെ പരിമാണമാണ് **അൽബിഡോ**. ലാറ്റിൻ പദമായ അൽബിഡോയുടെ അർത്ഥം വെളുപ്പ് എന്നാണ്. അത് അൽബസ് എന്ന പദത്തിൽനിന്ന് ഉണ്ടായതാണ്.

ഒരു വസ്തുവിന്റെ പ്രതലം പ്രതിഫലിപ്പിക്കുന്ന വികിരണത്തിന്റെ അളവും അതിൽ പതിച്ച വികിരണത്തിന്റെ അളവും തമ്മിലുള്ള അനുപാതമാണ് അൽബിഡോ. ഇത് ശതമാനകണക്കിലാണ് സാധാരണ പറയുന്നത്. പൂജ്യം മുതൽ ഒന്നുവരെയുള്ള അളവുകോലാണ് ഇതിന് ഉപയോഗിക്കുന്നത്. വികിരണം പൂർണ്ണമായി ആഗിരണം ചെയ്യുന്ന കറുത്ത പ്രതലത്തിന്റെ അൽബിഡോ പൂജ്യവും വികിരണം പൂർണ്ണമായി പ്രതിഫലിപ്പിക്കുന്ന വെളുത്ത പ്രതലത്തിന്റെ അൽബിഡോ ഒന്നുമായിരിക്കും.

അൽബിഡോ വികിരണത്തിന്റെ ആവ‍ൃത്തിയെ ആശ്രയിച്ചിരിക്കും. അൽബിഡോ സാധാരണയായി ദൃശ്യപ്രകാശത്തിന്റെ ഏകദേശ പ്രതിഫലനശേഷിയാണ് കാണിക്കുന്നത്. ലാംബേർഷ്യൻ പ്രതലങ്ങൾക്ക് ഒഴികേ അൽബിഡോ പൂർണ്ണമായും പതനവികിരണത്തിന്റെ ദിശയെ ആശ്രയിച്ചിരിക്കും. ലാംബേർഷ്യൻ പ്രതലങ്ങൾ എല്ലാദിശയിലും വികിരണങ്ങൾ ചിതറിക്കുന്നതിനാൽ അവയുടെ അൽബിഡോ പതനവികിരണത്തിനെ ആശ്രയിക്കുന്നില്ല. ഒരു പ്രതലത്തിന്റെ വികിരണ പ്രതിഫലന സ്വഭാവത്തിനെ വ്യക്തമായി സൂചിപ്പിക്കുന്നതിന് ഉഭയദിശാ പ്രതിഫലന വിതരണ ഫങ്ഷൻ  ആവശ്യമാണ്. എന്നാൽ അൽബിഡോ ഒരു ആദ്യധാരണ രൂപീകരിക്കുന്നതിന് വളരെ സഹായകമാണ്.

1760 ൽ ഫോട്ടോമെട്രിയ എന്ന പുസ്തകത്തിൽ ജോഹാൻ ഹെൻറി ലാബേർട്ട് ആണ് അൽബി‍ഡോ ആദ്യമായി ഉപയോഗിച്ചത്.
## അവലംബം

വർഗ്ഗം:വിദ്യുത്കാന്തിക പ്രസരണം
വർഗ്ഗം:വികിരണം
ഉസ്താദ്

പശ്ചിമേഷ്യ, വടക്കേ ആഫ്രിക്ക , മധ്യേഷ്യ , ദക്ഷിണേഷ്യ , തെക്കുകിഴക്കൻ ഏഷ്യ എന്നിവിടങ്ങളിൽ ഉപയോഗിക്കുന്ന ഒരു ബഹുമതിയാണ് ഉസ്താദ് അല്ലെങ്കിൽ ഒസ്താസ് അല്ലെങ്കിൽ ഉസ്താദം (ഉസ്താദ് അല്ലെങ്കിൽ ഉസ്താസ് അല്ലെങ്കിൽ ഉസ്താദം (Ust., Ut. അല്ലെങ്കിൽ Ud.; പേർഷ്യൻ استاد ൽ നിന്ന് ) . [1] പേർഷ്യൻ , അറബിക് : أُسْتَاذٌ , റോമനൈസ്ഡ് :  ഉസ്താദ് , അസർബൈജാനി , ഉർദു , ഹിന്ദി , ബംഗാളി , മറാത്തി , ദിവേഹി , പഞ്ചാബി , പാഷ്തോ , ടർക്കിഷ് , കസാഖ് , ഉസ്ബെക്ക് , ഇന്തോനേഷ്യൻ , മലായ് , കുർദ് തുടങ്ങിയ വിവിധ ഭാഷകളിൽ ഇത് ഉപയോഗിക്കുന്നു .
=പദോല്പത്തി=
പേർഷ്യൻ പദം استاد ( ustāḏ ) മിഡിൽ പേർഷ്യൻ ഭാഷയിൽ നിന്നാണ് 𐫀𐫇𐫏𐫘𐫤𐫀𐫅 ‎ ( awestād , 'യജമാനൻ, കരകൗശല വിദഗ്ധൻ') .

വർഗ്ഗം:പദോത്പത്തി ശാസ്ത്രം
ഹജ്ജ് വേളയിലെ അപകടങ്ങൾ

ഹജ്ജ് കർമ്മനിടെ വിവിധ വർഷങ്ങളിലായി നിരവധി അപകടങ്ങളും അപകടമരണങ്ങളുമാണ് സംഭവിച്ചത്.വിവിധ വർഷങ്ങളായി ആയിരക്കണക്കിനാളുകൾ ഇതിനകം മരണപ്പെട്ടിട്ടുണ്ട്.ഓരോ വർഷവും ലക്ഷക്കണക്കിനാളുകളാണ് ഹജ്ജിനായി എത്താറുള്ളത്.മിനയിലെ കല്ലേറ് കർമ്മങ്ങൾക്കിടയിലാണ് ഇതിൽ നിരവധി അപകടങ്ങളും നടന്നിട്ടുള്ളത്.

## അപകടങ്ങൾ വിവിധ വർഷങ്ങളിൽ

*ജൂലൈ 2 ,1990 : മിനയിൽ നടത്തത്തിനിടയിലെ തിരക്ക്മൂലം ഭയന്നോടി 1426 തീർഥാടകരാണ് മരിച്ചത്.(അൽ മഅ ഐസിം ടണൽ) ഭാഗത്തായിരുന്നു ഈ ദുരന്തം.മലേഷ്യ, ഇന്തോനേഷ്യ, പാകിസ്താൻ എന്നിവിടങ്ങളിൽ നിന്നുള്ളവരായിരുന്നു കൂടുതൽ.
*മെയ് 23,1994 : കല്ലേറു കർമ്മത്തിനിടെയുണ്ടായ തിക്കിലും തിരക്കിലും പെട്ട് 270 തീർഥാകടകർ മരിച്ചു.
*ഏപ്രിൽ 9 , 1998:  ജംറ പാലത്തിനടുത്ത് നടന്ന തിരക്കിൽ 118 തീർഥാടകർ മരിക്കുകയും 180 പേർക്ക് പരിക്കേൽക്കുകയും ചെയ്തു..
*മാർച്ച് 5, 2001: കല്ലേറിനിടെ തിക്കിലും തിരക്കിലും പെട്ട് ആളുകളുടെ ചവിട്ടേറ്റ് 35 തീർത്ഥാടകർ മരിച്ചു.
*ഫെബ്രുവരി 11, 2003:  പിശാചിനെ കല്ലെറിയുന്നതിനിടെയുണ്ടായ തിരക്കിൽ 14 തീർത്ഥാടകർക്ക് പരിക്ക്.
*ഫെബ്രുവരി 1 , 2004: മിനയിലെ കല്ലേർ കർമ്മത്തിനിടെയുണ്ടായ തിരക്കിൽ 251  തീർത്ഥാടകർ മരണപ്പെടുകയും 244 പേർക്ക് പരിക്കേൽക്കുകയും ചെയ്തു..
*ജനുവരി 12, 2006: ഹജ്ജിൻറെ അവസാന ദിവസം കല്ലേർ കർമ്മത്തിനിടെ ചുരുങ്ങിയത് 346 തീർത്ഥാടകർ കൊല്ലപ്പെടുകയും 289 പേരിലധികം പേർക്ക് പരിക്കേൽക്കുകയും ചെയ്തു.പ്രാദേശിക സമയം 13:00 ന് ശേഷമായിരുന്നു അപകടം.
* സപ്തംബർ 24,2015: 769 തീർത്ഥാടകർ മരണപ്പെടുകയും 863 പേർക്ക് പരിക്കേൽക്കുകയും ചെയ്തു..

2006 ലെ ദുരന്തത്തെ തുടർന്ന് പിശാചിൻറെ പ്രതീകമായ തൂണുകളും ജംറ പാലവും നശോന്മുഖമായിരുന്നു.തുടർന്ന് ഇത് പുനർ നിർമ്മാണം നടത്തുകയായിരുന്നു. തുടർന്ന് വിശാലമായ മൾട്ടിലെവൽ പാലം നിർമ്മിച്ചു.ഇപ്പോൾ ഓരോ തട്ടുകളിൽ നിന്നും ആയാസേനയും സുരക്ഷിതമായും കല്ലെറിയൽ കർമ്മം നടത്താൻ സാധിക്കും വിധമാണ് ക്രമീകരണം. 2006 ലെ സംഭവത്തെ തുടർന്ന് കല്ലേർ കർമ്മത്തിന് ഓരോ രാജ്യത്തിനും നിശ്ചിത സമയക്രമം നിചപ്പെടുത്തിയിരുന്നു.

## തീപ്പിടുത്തങ്ങൾ
* ഡിസംബർ 1975: മിനയിലെ കൂടാരത്തിലെ ഗ്യാസ് സിലിണ്ടർ പൊട്ടിത്തെറിച്ചുണ്ടായ അപകടത്തിൽ  200 പേർ മരിച്ചു.
*ഏപ്രിൽ 15 ,1997: കൂടാരത്തിലുണ്ടായ തീപ്പിടുത്തത്തിൽ 343 തീർഥാടകർ മരണപ്പെടുകയും 1,500 പേർക്ക് പരിക്കേൽക്കുകയും ചെയ്തു.(പ്രധാന ലേഖനം: 1997 ലെ മക്കയിലെ തീപ്പിടുത്തം). The tents are now fireproof.
*നവംബർ 1, 2011: യാത്രാ വാഹനത്തിന് തീപിടിച്ച് രണ്ടു ഭാര്യയും ഭർത്താവടക്കം രണ്ടു പേരാണ് മരണപ്പെട്ടത്.

## വിമാന അപകടങ്ങൾ
*ജനുവരി 22, 1973:  മക്കയിൽ നിന്ന് മടങ്ങുകയായിരുന്ന റോയൽ ജോർദാനിയൻ ബോയിംഗ് 707 വിമാനം നൈജീരിയലെ കാനോയിൽ അപകടത്തിൽപ്പെട്ട് 176 ഹജജ് തീർത്ഥാടകർ മരണപ്പെട്ടു
*ഡിസംബർ 4, 1974: ശ്രീലങ്കയിലെ കൊളൊമ്പോക്കടുത്ത് മാർട്ടിനയർ ഫ്ലൈറ്റ് 138 തകർന്ന് 182 ഇന്തോന്വേഷ്യൻ ഹജ്ജ് തീർത്ഥാടകർ മരിച്ചു.9 ക്യാബിൻ ക്രൂ അംഗങ്ങളും മരണപ്പെട്ടു.
*നവംബർ 15, 1978: ശ്രീലങ്കയിലെ കൊളൊമ്പോക്കടുത്ത് വെച്ച് ഐലാൻറ് എയർലെൻ വിമാനം എൽഎൽ 001 തകർന്ന് 170 (കൂടുതൽ പേരും ഇന്തോന്വേഷ്യൻ) തീർത്ഥാടകർ മരിച്ചു.
*നവംബർ 26,1979: ജിദ്ധ അന്താരാഷ്ട്ര വിമാനത്താവളത്തിൽ നിന്ന് പറന്നുയരുന്നതിനിടെ പാകിസ്താൻ ഇൻറർനാഷണൽ എയർലൈൻസ് 740 തകർന്ന്  156 പേർ മരിച്ചു.
*ജൂലൈ 11 ,1991: ജിദ്ധ കിംഗ് അബ്ദുൽഅസീസ് അന്താരാഷ്ട്ര വിമാനത്താവളത്തിൽ നിന്ന് പറന്നുയരുന്നതിനിടെ നൈജീരിയ എയർവേസ് 2120 നൈജീരിയയിലെ സൊകോട്ടോയിലേക്ക് പോകുകയായിരുന്ന 247 ഹജ് തീർഥാടകരും 14 ക്രൂ സംഘവും മരണപ്പെട്ടു

## അവലംബം


വർഗ്ഗം:ഇസ്ലാമിക ചരിത്രം
പുകമഞ്ഞ്

വായു മലിനീകരണം സൃഷ്ടിക്കുന്ന, പുകപടലങ്ങൾ കലർന്ന മഞ്ഞിനെയാണ് **പുകമഞ്ഞ്** അഥവാ സ്മോഗ് എന്നു പറയുന്നത്. ഇരുപതാം നൂറ്റാണ്ടിന്റെ ആദ്യ പാദങ്ങളിലാണ് ഇംഗ്ലീഷിലെ സ്മോക്ക് ഫോഗ് എന്നീ പദങ്ങൾ ചേർന്ന സ്മോഗ് എന്ന പദം ഉപയോഗത്തിലായത്. പത്തൊൻപതാം നൂറ്റാണ്ട് മുതൽ ഇരുപതാം നൂറ്റാണ്ടിന്റെ പകുതിയോളം ലണ്ടൻ നഗരത്തിൽ വൻ തോതിൽ കൽക്കരി കത്തിക്കുന്നത് മൂലം, അന്തരീക്ഷത്തിൽ പുകമഞ്ഞ് രൂപപ്പെട്ടിരുന്നു. ഇന്നത്തെ കാലത്ത് പുകമഞ്ഞ് ഉണ്ടാകുന്നത് പ്രധാനമായും വാഹനങ്ങളും വ്യവസായ ശാലകളും പുറം തള്ളുന്ന പുക അന്തരീക്ഷത്തിൽ കലർന്നാണ്. ഡെൽഹി പൊലെയുള്ള ചില നഗരങ്ങളിൽ, സമീപ പ്രദേശങ്ങളിൽ കൃഷിസ്ഥലം ഒരുക്കുന്നതിനു വേണ്ടി തീയിടുന്നത് മൂലവും ഇതുണ്ടാകാറുണ്ട്. മനുഷ്യർക്ക് മാരകമായ അസുഖങ്ങൾക്കും മരണത്തിനും വരെ കാരണമാകും വിധം അപകടകരമാണ് പുകമഞ്ഞ്.

## അവലംബം

വർഗ്ഗം:അന്തരീക്ഷം
ഫെർമിയോണിക് കണ്ടൻസേറ്റ്

വളരെ താഴ്ന്ന ഊഷ്മാവിൽ ഫെർമിയോണിക് കണങ്ങൾ ചേർന്ന് ഉണ്ടാവുന്ന ഒരു അതിദ്രവാവസ്ഥയാണ് **ഫെർമിയോണിക് കണ്ടൻസേറ്റ്**. ഇത് ബോസ് ഐൻസ്റ്റീൻ കണ്ടൻസേറ്റുമായി വളരെയധികം ബന്ധപ്പെട്ടിരിക്കുന്നു. വളരെ താഴ്ന ഊഷ്മാവുകളിൽ ബോസോണിക ആറ്റങ്ങൾ ചേർന്നുണ്ടാവുന്ന അതിദ്രവഅവസ്ഥയാണ് ബോസ് ഐൻസ്റ്റീൻ  കണ്ടൻസേറ്റ്. ഫെർമിയോണിക് കണ്ടൻസേറ്റിൽ ബോസോണുകൾക്ക് പകരം ഫെർമിയോണുകളാണ് ഉണ്ടാവുക. ഒരു അതിചാലക വസ്തുവിലെ ഇലക്ട്രോണുകളുടെ അവസ്ഥ ആദ്യമായി തിരിച്ചറിയപ്പെട്ട ഫെർമിയോണിക് കണ്ടൻസേറ്റ് വിശദീകരിക്കുന്നു.

2003 ൽ ഡെബൊറാ എസ് ജിൻ എന്ന ശാസ്ത്രജ്ഞനും അദ്ദേഹത്തിന്റെ ഗവേഷണ സംഘവുമാണ് ആദ്യമായി ഒരു ഫെർമിയോണിക് കണ്ടൻസേറ്റ് നിർമ്മിച്ചത്.

ചിറാൽ സമമിതി ശിഥിലീകരിക്കുന്ന ഭാരമില്ലാത്ത ഫെർമിയോണുകളുടെ സിദ്ധാന്തങ്ങളിൽ കാണാവുന്ന ചിറാൽ കണ്ടൻസേറ്റ്  ഫെർമിയോണിക് കണ്ടൻസേറ്റിന് ഒരു ഉദാഹരണമാണ്.

വർഗ്ഗം:ക്വാണ്ടം ഭൗതികം
വർഗ്ഗം:ദ്രവ്യത്തിന്റെ അവസ്ഥകൾ
വർഗ്ഗം:അമേരിക്കൻ കണ്ടുപിടിത്തങ്ങൾ
ഓർമ്മ സഹായി പട്ടികാ വ്യുഹം

ഒരു വലിയ പട്ടിക ഓർമ്മപ്പിശക് കൂടാതെ ആയാസരഹിതമായി ഓർമ്മിച്ചു വയ്ക്കുന്ന ഒരു തന്ത്രമാണ് **ഓർമ്മ സഹായി പട്ടികാ വ്യൂഹം** (നുമോണിക്ക് പെഗ് സിസ്റ്റം/Mnemonic_peg_system ).സംഖ്യകളോട് ബന്ധപ്പെടുത്തി മുൻകൂട്ടി ഓർത്തുവച്ച വസ്തുക്കളുമായി സഹവർത്തിച്ചു ഓർമ്മയിൽ സൂക്ഷിക്കുകയും ആവശ്യമുള്ള കാര്യം തിരിച്ചെടുക്കുകയും ചെയ്യുന്ന ഒരു  വിദ്യയാണ് ഇത്.
1 -10 , 1-100 , 1-1000 ..... അങ്ങനെ തുടങ്ങി ഒരാളുടെ കഴിവ് അനുസരിച്ച് എത്ര വസ്തുക്കൾ വേണമെങ്കിലും ഓർമ്മയിൽ സൂക്ഷിക്കുകയും ആവശ്യമുള്ള ക്രമത്തിലോ ആവശ്യമുള്ള കാര്യം മാത്രമായോ തിരികെ എടുക്കുകയും ചെയ്യാം.പട്ടികാവ്യൂഹം ഒരു തവണ ഓർത്താൽ മതി എന്നതാണ് ഇതിന്റെ മേന്മ. മാത്രവുമല്ല ഒരു പട്ടികാവ്യൂഹം തന്നെ പല കാര്യങ്ങൾ ഓർമ്മയിൽ സൂക്ഷിക്കുവാൻ  ഉപയോഗിക്കാവുന്നതുമാണ്.

**പട്ടികാവ്യൂഹം ഉദാഹരണം.**

# 1 (വൺ ) = ഗൺ (തോക്ക്)
# 2- (ടു ) = ഷൂ
# 3- (ത്രീ ) = ട്രീ (മരം)
# 4- (ഫോർ ) = ഡോർ (വാതിൽ)
# 5- (ഫൈവ് ) = ഹൈവ് (തേൻകൂട്)
# 6- (സിക്സ്) = സ്റ്റിക് (വടി)
# 7- (സെവെൻ) = ഹെവൻ (സ്വർഗം)
# 8- (എയിട്ട് ) = ഗേറ്റ് 
# 9- (നയൻ ) = വൈൻ
# 10-(ടെൻ ) = ഹെൻ (പിടകോഴി)

മുൻകൂട്ടി തയ്യാറാക്കിയ ഈ പട്ടികയിൽ ഓരോ സംഖ്യയ്ക്കും അതതിന്റെ പ്രാസം അനുസരിച്ചുള്ള ഒരു വസ്തു ഓർത്ത് വച്ചിരിക്കണം. ഉദാഹരണത്തിനു വൺ എന്നതിന്  പ്രാസത്തിൽ വരുന്ന ഗൺ (തോക്ക്) എന്ന് ഓർക്കണം.പട്ടികാവ്യൂഹം അവരവരുടെ ഇഷ്ടത്തിനു ഉണ്ടാക്കാവുന്നതാണ്.

ആപ്പിൾ,ബട്ടർ,ബ്ലേഡ്,സോപ്പ്,ബ്രെഡ്‌,പാൽപ്പൊടി,ചന്ദനത്തിരി,തക്കാളി,ഉള്ളി ,സോപ്പ്പൊ ടി തുടങ്ങിയ വസ്തുക്കൾ വാങ്ങാൻ കടയിൽ പോവുന്നു എന്നിരിക്കട്ടെ.പട്ടികാവ്യൂഹത്തിലെ ഓരോ വസ്തുക്കളുമായി ബന്ധിപ്പിക്കുക.

* 1- ആപ്പിൾ തോക്കിൽ നിന്നുള്ള വെടിയേറ്റ്‌ ചിതറുന്നു

* 2- കയ്യിൽ നിന്ന് ബട്ടർ ഷൂവിന്റെ മുകളിലേക്ക് വീഴുന്നു.

* 3-  ഒരു മരത്തിൽ ഇലകൾക്ക് പകരം ബ്ലേഡുകൾ നിറഞ്ഞു നിൽക്കുന്നു.

* 4- സോപ്പ് കൊണ്ട് ഒരു വാതിൽ ഉണ്ടാക്കിയിരിക്കുന്നു.

* 5- ബ്രെഡ്‌ കൊണ്ടുള്ള തേനീച്ചക്കൂട്ടിൽ ഈച്ചകൾ പൊതിയുന്നു 

* 6- കുറെ വടികൾക്ക് മേൽ പാൽപ്പൊടി വച്ചിരിക്കുന്നു.

* 7- സ്വർഗ്ഗത്തിൽ നിന്നും ചന്ദനത്തിരികൾ പുകയുന്നു.

* 8- ഗേറ്റിനു മുകളിൽ തക്കാളികൾ കുത്തി നിർത്തിയിരിക്കുന്നു.

* 9- വൈൻ ഗ്ലാസ് ഒരു വലിയ ഉള്ളി കൊണ്ട് മൂടി വച്ചിരിക്കുന്നു.

* 10- ഒരു പിടക്കോഴി നിലത്ത് വീണ സോപ്പ്​പൊടി തീറ്റ ആണെന്ന് കരുതി കൊത്തിത്തിന്നുന്നു. 

മേൽ സൂചിപ്പിച്ച ഉദാഹരണത്തിൽ നിന്നും "8"എന്ന് ഓർത്താൽ "ഗേറ്റ്" എന്ന് ഓർമ്മ വരുകയും ഗേറ്റിൽ കുത്തി നിർത്തിയിരിക്കുന്ന തക്കാളിയെ പറ്റി ഓർത്തെടുക്കാനും സാധിക്കും.

## അവലംബം


വർഗ്ഗം:ഓർമ്മ
വിതരണം ചെയ്തിട്ടുള്ള പഠനം

ഇതൊരു ബോധന രീതിയാണ്. പഠിതാവും അധ്യാപകനും, പാഠ്യ വിഷയവും വികന്ദ്രീകൃതമായി വിവിധ സ്ഥലങ്ങളിലായതിനാൽ ഇതുവഴി പഠനവും ബോധനവും സ്ഥലത്തിനും സമയത്തിനും അതീതമായി സ്വതന്ത്രമായി നടക്കുന്നു. ഈ വിതരണ പാഠ്യ രീതി പരബരാഗത ക്ലാസ് റൂം അടിസ്ഥാനമാക്കിയുള്ള പഠനത്തിന്റ്റേയും പരമ്പരാഗത വിദൂര വിദ്യാഭ്യാസ കോഴ്സിന്റ്റേയും ഒരു സംയോജനമാണ്. ഇതിനെ മിശ്രിത പഠനം (blended learning) എന്നും വിളിക്കുന്നു. സാങ്കൽപ്പിക ക്ലാസ് റൂമുകൾ സൃഷ്ടിക്കുവാനും ഇത് ഉപകരിക്കുന്നു.

ഈ വിതരണ പാഠ്യ രീതിയുടെയും വിദൂര വിദ്യാഭ്യാസത്തിന്റ്റേയും തുറന്ന പഠനരീതിയുടേയും ഇ-ലേർണിംഗിന്റ്റേയും മിശ്രിത പഠനത്തിന്റ്റേയും മുതലായവയുടേയും നിർവചനങ്ങളുടെ ഭിന്നതയെപ്പറ്റി ആഗോള മേഖലയിൽ ഒട്ടേറെ ആശയക്കുഴപ്പം നിലവിലുണ്ട്. പല നിർവചനങ്ങളും പ്രത്യേക ഭൂപ്രദേശങ്ങളിൽ സാധാരണയായി ഉപയോഗിക്കുന്നു. തിരഞ്ഞെടുത്തിരിക്കുന്ന മാതൃക ഒന്നുകിൽ സമയത്തിനോ അല്ലെങ്കിൽ ഭൂമിശാസ്ത്രപരമായ ദൂരത്തിനോ അല്ലെങ്കിൽ രണ്ടിനുമോ ശ്രദ്ധ കേന്ദ്രീകരിക്കുന്നതിനോ അനുസരിച്ചായിരിക്കും ഈ വ്യത്യാസം. ഏകകാലികമായ സെഷനുകളാണെങ്കിൽ വിതരണ പാഠ്യ രീതി സമയത്തെ ആശ്രയിച്ചിരിക്കും. കോഴ്സ് ഇഴഞ്ഞുനീങ്ങുന്നു എങ്കിൽ കൂടുതൽ സമയം ഉൾപ്പെടുന്നു. ഏറ്റവും പരമ്പരാഗതവും സാധാരണയായി ഉപയോഗിക്കുന്നതുമായ വിദൂര വിദ്യാഭ്യാസം, മുകളിൽ പറഞ്ഞ വിതരണ പാഠ്യ രീതിയുടെ നിർവചനത്തിനായി ഉപയോഗിക്കാം. 'ഡിസ്ട്രിബ്യൂട്ടഡ് വിദ്യാഭ്യാസത്തിന് ഒരു കറസ്പോണ്ടൻസ് സ്കൂളിന്റ്റെ ശൈലിയുടെ അഭാവമുണ്ട്. അതിനാൽ ആശയവിനിമയങ്ങൾ ഉപയോഗിക്കുന്ന  പ്രത്യേകിച്ചും ഏകകാലികമായ ആശയവിനിമയത്തിനുള്ള സാങ്കേതികവിദ്യകൾ കൂടുതൽ ഉപയോഗിക്കുന്നതായി കണക്കാക്കപ്പെടുന്നു. 'ദൂരം' 'വിതരണം വിദ്യാഭ്യാസം' എന്നീ പദങ്ങൾ ഉപയോഗിച്ചുള്ള കൂടുതൽ ഗവേഷണം മെച്ചപ്പെട്ട ഫലങ്ങൾ നൽകുന്നു. എങ്കിലും ഇവ തമ്മിൽ ഗണ്യമായി കൂടിച്ചേർന്നു കിടക്കുന്നു.

## ഗുണങ്ങൾ
#പഠനാവസരങ്ങൾ
# നെറ്റ് വർക്കിംഗ് 
# പൈസ് 
# ഷെഡ്യൂളുകൾ
# പണം ലഭാം
# യാത്രചെലവ് 
# തിരഞ്ഞെടുപ്പ് നടപടിക്രമങ്ങൾ
# സകൂളുകൾക്ക് വേണ്ടി എണ്ണമറ്റ തിരഞ്ഞെടുപ്പുകൾ 
# ക്ലാസ് മുറി സെറ്റ് ചെയ്യേണ്ട ആവശ്യമില്ലായ്തമ
# ഫലപ്രദം
#ജോലിയോടൊപ്പം പഠനം 
# വഴക്കം 
# വികസിത സാങ്കേതിക വിദ്യ
# അന്താരാഷ്ട്ര ബന്ധങ്ങൾ തുടങ്ങിയവ 
Disadvantages
## അവലംബം

വർഗ്ഗം:ബോധന രീതികൾ
ജോസ് റുയീസ് വൈ ബ്ലാസ്കോ

**ജോസ് റുയീസ് വൈ ബ്ലാസ്കോ**(മലാഗ 1838-1913ബാഴ്സലോണ) ഒരു സ്പാനിഷ് പെയിന്ററും, പാബ്ലോ പിക്കാസോ യുടെ കലാദ്ധ്യാപകനും,അച്ഛനുമായിരുന്നു.  

അദ്ദേഹം, *മലാഗ*യിലെ *എസ്കുല പ്രോവിൻഷ്യൽ ഡി ബെല്ലാസ് ആർട്ടെസ്* -ലെ ഗ്രോയിങ്ങ് അദ്ധ്യാപകനായിരുന്നു. റുയീസ് ഏറ്റവും കൂടുതൽ വരച്ചത് പ്രാവുകളെകുറിച്ചും,മാടപ്രാവുകളെക്കുറിച്ചുമാണ്.1888-ൽ അദ്ദേഹം തന്റെ മകന് കലയിലെ പ്രാഥമിക പാഠങ്ങൾ പഠിപ്പിച്ചുതുടങ്ങി.പിന്നീട് റുയീസ് തന്റെ കുടുംബത്തേയും കൂട്ടി എ കൊറൂണ എന്ന സ്ഥലത്തേക്ക് മാറുകയും,അവിടത്തെ എസ്കുല ഡി ബെല്ലാ ആർട്ടെസ് -ൽ ഓർണമെന്റൽ ഡ്രോയിങ്ങിന്റെ ക്ലാസ്സുകൾ എടുക്കുകയും ചെയ്തു,ഈ ക്ലാസ്സുകളിൽ അദ്ദേഹത്തിന്റെ മകനുമുണ്ടായിരുന്നു.അദ്ദേഹം തന്റെ 75-ാം വയസ്സിൽ 1913 -ന് മരിച്ചു.

## അവലംബം


വർഗ്ഗം:സ്പാനിഷ് ചിത്രകാരന്മാർ
അന്ത്യ ക്രിറ്റേഷ്യസ്

ക്രിറ്റേഷ്യസ് ലെ അവസാന ഭൂമിശാസ്ത്ര യുഗം ആണ് **അന്ത്യ ക്രിറ്റേഷ്യസ്**. ഇത് 100.5 ദശലക്ഷം വർഷങ്ങൾക്ക് മുമ്പ് തുടങ്ങി 66 ദശലക്ഷം വർഷം മുൻപ് അവസാനിച്ചു.

കാണപ്പെടുന്ന വ്യത്യസ്ത പാറകൾ കാരണം ,ക്രിറ്റേഷ്യസ് പരമ്പരാഗതമായി ലോവർ ക്രിറ്റേഷ്യസ് (തുടക്ക), ഒപ്പം (അന്ത്യ) അപ്പർ ക്രിറ്റേഷ്യസ് എന്നിങ്ങനെ തിരിച്ചിരിക്കുന്നു.

## അവലംബം

വർഗ്ഗം:ക്രിറ്റേഷ്യസ്
ഇബ്രാഹിം മഖാം

മക്കയിലെ മസ്ജിദുൽ ഹറമിന്റെ മുറ്റത്ത്, കഅ്ബയുടെ കവാടത്തിന്റെ മുമ്പിലായി, കിഴക്കു വശത്തുള്ള ഭാഗവും അവിടെ സൂക്ഷിച്ച കല്ലിനെയുമാണ് **ഇബ്രാഹീം മഖാം** എന്ന് പറയുന്നത്.കഅ്ബയുടെ ചുമരിൽ നിന്നും 20 മുഴം അകലെയായിട്ടാണ് ഇതിൻറെ സ്ഥാനം.ഇബ്‌റാഹീം നബി (അ)നിന്ന സ്ഥലം എന്നാണ് ഇതിൻറെ അറബി ഭാഷാർത്ഥം.  

## ചരിത്രം
ഇബ്രാഹിം നബിയും മകൻ ഇസ്മാഈൽ നബിയും കഅ്ബ നിർമ്മിക്കുന്ന വേളയിൽ, ചുമരിന്റെ പൊക്കം കൂടി വന്നപ്പോൾ ഇബ്‌റാഹീം നബി നിൽക്കാൻ ഉപയോഗിച്ച കല്ലാണിതെന്നതാണ് പ്രബലമായ അഭിപ്രായം. ഇമാം ബുഖാരി ഇബ്‌നു അബ്ബാസിൽ നിന്ന് റിപ്പോർട്ട് ചെയ്യുന്ന ഹദീസ് ഈ മഖാമിനെ പരിചയപ്പെടുത്തുന്നത് ഇബ്രാഹീം നബി കഅ്ബാ നിർമ്മാണ വേളയിൽ ഉപയോഗിച്ച കല്ലെന്നാണ്. ഇസ് മാഈൽ നബിയാണ് പിതാവിന് നിൽക്കാൻ വേണ്ടി ആ കല്ല് കൊണ്ടു വന്നത്. ഇബ്‌റാഹീം നബി പടവിന്ന് വേണ്ടി നിൽക്കാൻ ഉപയോഗിക്കുകയും ഓരോ ചുമര് തീരുമ്പോഴും അടുത്ത സ്ഥാനത്തേക്ക് ആവശ്യാനുസൃതം നീക്കുകയും ചെയ്തു. അങ്ങനെ അദ്ദേഹത്തിന്റെ കാല്പാടുകൾ ആ കല്ലിൽ വ്യക്തമായി കാണുന്ന രൂപത്തിൽ പതിയുകയുണ്ടായി. 

## ഇബ്രാഹീം മഖാമിന് സമീപമുള്ള പ്രാർത്ഥന

ഉംറയിലും ഹജ്ജിലും കഅ്ബ പ്രദക്ഷിണത്തിന് ശേഷം ഈ മഖാമിന്റെ പിന്നിൽ നിന്ന് രണ്ടുറകഅ്ത്ത് നമസ്‌കരിക്കാറുണ്ട്.ഇത് പ്രവാചക ചര്യയായി തുടർന്ന് പോരുന്നു. കഅ്ബ പ്രദക്ഷിണം ചെയ്യുമ്പോൾ കഅ്ബയുടെയും മഖാമിന്റെയും ഇടയിലായിട്ടാണ് ചെയ്യേണ്ടത്. ത്വവാഫ് ചെയ്യുന്ന ആളുടെ ഇടതുഭാഗത്ത് കഅ്ബയും വലതുഭാഗത്ത് മഖാമും ആകുന്ന വിധത്തിലാകുക എന്നതെല്ലാം ഇതിൻറെ പ്രധാന്യം എടുത്തുകാണിക്കുന്നു.

## കഅബ പ്രദക്ഷിണവും മഖാമും
കഅബ പ്രദക്ഷിണ സമയത്ത് തിരക്ക് കുറക്കാൻ മഖാമു ഇബ്‌റാഹീമിന് സ്ഥാനമാറ്റം നടത്താതെ പ്രദക്ഷിണം ചെയ്യുന്ന മതാഫിൻറെ വ്യാപ്തി വർദ്ധിപ്പിച്ചിരുന്നു. സംസം കിണറിന്റെ മുകളിൽ ഉണ്ടായിരുന്ന കെട്ടിടം പൊളിച്ചു നീക്കിയാണ് വികസിപ്പിച്ചത്.

## അവലംബം


വർഗ്ഗം:ഇസ്ലാമികം
തിളയ്ക്കൽ

ഒരു ദ്രാവകം അതിവേഗത്തിൽ വാതകമായി മാറുന്ന പ്രക്രിയയാണ് **തിളയ്ക്കൽ**. ദ്രാവകം തിളനിലവരെ ചൂടാക്കുമ്പോഴാണ് തിളയ്ക്കൽ സംഭവിക്കുന്നത്. തിളനിലയിൽ ഒരു ദ്രാവകത്തിന്റെ ബാഷ്പമർദ്ദം അതിന്റെ ചുറ്റുപാടുകൾ ദ്രാവകത്തിന്മേൽ ഏൽപ്പിക്കുന്ന മർദ്ദത്തിന് തുല്യമായിത്തീരുന്നു.
## വിവിധതരം തിളയ്ക്കലുകൾ
### ന്യൂക്ലിയേറ്റ്
ദ്രാവകത്തിന്റെ അടിത്തട്ടിൽനിന്നും കുമിളകൾ ഉത്ഭവിക്കുകയും അവ ഉപരിതലത്തിലെത്തുമ്പോൾ വലിപ്പം വക്കുകയും ചെയ്യുന്ന തരത്തിലുള്ള തിളയ്ക്കലാണ് ന്യുക്ലിയേറ്റ് തിളയ്ക്കൽ. ഈ കുമിളകളിലെ ഊഷ്മാവ് ദ്രാവകത്തിന്റെ ഊഷ്മാവിനേക്കാൾ അൽപ്പം കൂടുതലായിരിക്കും. ദ്രാവകത്തിന്റെ ഊഷ്മാവ് വർദ്ധിക്കുന്നതനുസരിച്ച് ന്യൂക്ലിയേറ്റ് സൈറ്റുകളുടെ എണ്ണം വർദ്ധിക്കുകയും കുമിളകളുടെ എണ്ണം കൂടുകയും ചെയ്യും.

തിളപ്പിക്കുന്ന പാത്രത്തിന്റെ അടിഭാഗം പരുക്കൻ പ്രതലമാവുന്നതനുസരിച്ച് ന്യൂക്ലിയേറ്റ് സൈറ്റുകളുടെ എണ്ണം വർദ്ധിക്കും. ദ്രാവത്തില് ‍ചേർക്കുന്ന മറ്റു വസ്തുകൾ (ഉദാ കരടുകൾ, ചില ലായകങ്ങൾ) മുതലായവയും ന്യൂക്ലിയേറ്റ് സൈറ്റുകളുടെ കൂട്ടുന്നതായി കണ്ടിട്ടുണ്ട്. വളരെ മിനുസമുള്ള പ്രതലം (ഉദാ പ്ലാസ്റ്റിക്ക്) ന്യൂക്ലിയേറ്റ് സൈറ്റുകൾ കുറക്കുകയും അതിതാപനത്തിലേക്ക് നയിക്കുകയും ചെയ്യും. ഇത്തരം സാഹചര്യത്തിൽ ദ്രാവകം വൈകി മാത്രമേ തിളക്കുകയുള്ളു. കൂടാതെ ഊഷ്മാവ് തിളനിലയിലും കൂടുതലായവുകയും ദ്രാവകം തിളക്കാതിരിക്കുകയും ചെയ്യും.

## ഉപയോഗങ്ങൾ

വർഗ്ഗം:ദ്രവ്യത്തിന്റെ അവസ്ഥാന്തരങ്ങൾ
വർഗ്ഗം:വാതകങ്ങൾ
വർഗ്ഗം:താപഗതികം
ഗണ്ടികോട്ട

ആന്ദ്രപ്രദേശിലെ കടപ്പാ ജില്ലയിലെ ജമ്മലമഡുഗു എന്ന സ്ഥലത്തുനിന്ന് 15 കിലോമീറ്റെർ അകലെയായി പെണ്ണാർ നദിക്കരയിൽ സ്ഥിതി ചെയ്യുന്ന ഒരു ചെറിയ ഗ്രാമമാണ് ഗണ്ടികോട്ട. 

## ചരിത്രം
1123ൽ കല്യാണയിലെ പടിഞ്ഞാറൻ ചാലൂക്യ വംശത്തിലെ കാപ്പാ രാജാവാണ് ഗണ്ടികോട്ട പണികഴിപ്പിച്ചത്. കാകതീയ, വിജയനഗര, കുതബ്ഷാഹി തുടങ്ങിയ വംശങ്ങളുടെ കാലഗട്ടത്തിൽ ഗണ്ടികോട്ട തന്ത്ര പ്രധാനമായ ഒരു പ്രദേശമായിരുന്നു. ഇവിടുത്തെ കോട്ട ഏകദേശം 300 വർഷത്തോളം പെമ്മസാനി നായക്സിന്റെ അതീനതയിൽ ആയിരുന്നു. 

തെലുഗു ഭാഷയിൽ 'ഗണ്ടി' എന്നാൽ മലയിടുക്ക് എന്നാണർത്ഥം. ഗണ്ടികോട്ട കുന്നുകൾ എന്നറിയപ്പെടുന്ന ഏരമല മലനിരകളുടെ ഇടയിലുള്ള മലയിടുക്കിൽ നിന്നാണ് ഗണ്ടികോട്ടയ്ക്ക് ആ പേരു വന്നത്. ഈ മലയിടുക്കിൽ കൂടിയാണ് പെന്നാർ നദി ഒഴുകുന്നത്. വളരെ ഇടുങ്ങിയ മലയിടുക്കിലൂടെ പെന്നാർ നദി ഒഴുകുന്ന ദൃശ്യം ഏവരുടെയും മനം കവരുന്ന കാഴ്ചയാണ്. 

ദുര്ഘടമായതും കടന്നുചെല്ലാൻ വളരെ ബുദ്ധിമുട്ടുള്ളതുമായ ചെങ്കുത്തായ കുന്നുകളും, വളരെ വലിയ ഒരുളൻ കരിങ്കല്ലാൽ ചുറ്റപെട്ടതുമായ ഈ പ്രദേശം പ്രകൃതി തനതായി ഒരുക്കിയ സംരക്ഷണത്തിലാണ് നിലകൊള്ളുന്നത്. പ്രശസ്ത്ത തെലുഗു കവിയായ വേമന കുറച്ചുകാലം ഗണ്ടികോട്ട പ്രദേശത്ത് താമസിച്ചിരുന്നതായി പറയപ്പെടുന്നു. 

ഗണ്ടികോട്ടയെ ലോക പൈതൃക പട്ടികയിൽ ഉൾപെടുത്താനുള്ള നടപടികൾ നടന്നു വരുന്നു.

## പ്രധാനപ്പെട്ട നിർമമിതികൾ
കോട്ടയ്ക്കുള്ളിൽ രണ്ട് അമ്പലങ്ങൾ ഉണ്ട്. ശ്രീ കൃഷ്ണനും, ശ്രീ രാമനുമാണ് ഇവിടുത്തെ പ്രതിഷ്ട്ട. എന്നാൽ രണ്ടും നാശാവസ്ഥയിൽ ആണുള്ളത്. പുരാതന കാലത്തെ കെട്ടിടങ്ങൾ കോട്ടയ്കകത്തു അങ്ങിങ്ങായി ചിതറി കിടക്കുന്നത് കാണാവുന്നതാണ്. ഇവയെല്ലാം തന്നെ നാശത്തിന്റെ വക്കിലാനുള്ളത്. മത സൗഹാർദ്ധത്തിന്റെ മകുടോധാഹരണമായി ജാമിയാ മസ്ജിദും ഇവിടെ നിലകൊള്ളുന്നു. ചെങ്കല്ലിൽ നിർമിച്ച കൊട്ടാരവും അതിന്റെ അവശിഷ്ടങ്ങളും നമുക്കിവിടെ കാണാവുന്നതാണ്. കൂടാതെ പഴയ കാലത്തെ ഒരു പീരങ്കിയും, നിരവധി പത്തായപുരകളും ഇവിടെ നിരവധി ഓർമകളുമായി നിലകൊള്ളുന്നു. 

## പ്രവേശനമാർഗ്ഗം
കുടപ്പാ ജില്ലയിലെ 26 കിലോമീറ്റർ അകലെയുള്ള മുധാനുരു ആണ് ഏറ്റവും അടുത്ത റെയിൽവേ സ്റ്റേഷൻ.
ജമ്മലമടുഗു ആണ് അടുത്തുള്ള പട്ടണം. ജമ്മലമടുഗു പഴയ ബസ്‌സ്റ്റാൻറ്റിൽ നിന്നും ഗണ്ടികോട്ടയിലേക്ക് ബസുകൾ ലഭ്യമാണ്.  

## പ്രധാന സ്ഥലങ്ങൾ
 
* മാധവരായ ടെമ്പിൾ 
* ജാമിയാ മസ്ജിദ് 
* പത്തായപ്പുര 
* രംഗനാഥ സ്വാമി ടെമ്പിൾ  
* കോട്ടയുടെ പ്രവേശന കവാടം
* ഗണ്ടികോട്ട മലയിടുക്ക്‌

## Gallery
centre|thumb|800x800px|Panorama of Pennar river near the Gandikota fort

File:A part of the fort.JPG|A portion of the Gandikota fort
File:Raghunatha swamy temple ruins, Gandikota.JPG|Raghunatha swamy temple ruins, Gandikota, ASI monument


## References

വർഗ്ഗം:ആന്ധ്രാപ്രദേശ്‌
എ.ജെ. ജോസഫ് (സംഗീതസംവിധായകൻ)

**എ ജെ ജോസഫ്** എന്ന ഗിത്താർ ജോസഫ് കോട്ടയത്ത് ഈരയിൽകടവിൽ ജനിച്ചു.  പ്രശസ്തനായ ഒരു ഗാനരചയിതാവും സംഗീതസംവിധായകനുമായിരുന്നു അദ്ദേഹം.
നാടകാചാര്യൻ എൻ. എൻ. പിള്ളയുടെ നാടകങ്ങളിലെ ഗിത്താറിസ്റ്റായി ആയിരുന്നു തുടക്കം. നാടകലോകത്തുനിന്നും സിനിമാലോകത്തേയ്ക്കു അദ്ദേഹം പിന്നീട് മാറി. കുഞ്ഞാറ്റക്കിളി, കടൽക്കാക്ക, എന്റെ കാണാക്കുയിൽ, ഈ കൈകളിൽ, നാട്ടുവിശേഷം എന്നീ ചിത്രങ്ങളുടെ സംഗീതസംവിധാനം നിർവ്വഹിച്ചു. തരംഗിണിയുടെ 'സ്നേഹപ്രതീകം' എന്ന ക്രിസ്മസ് കാരൽ ഗാങ്ങളിൽ കെ.ജെ. യേശുദാസ് ആലപിച്ച യഹൂദിയായിലെ ഒരു ഗ്രാമത്തിൽ... എന്ന ഗാനമാണ് എറ്റവും പ്രശസ്തം . വർഷങ്ങളോളം സംഗീതസ്കൂൾ നടത്തി.

കെ.ജെ. യേശുദാസ്, പി. ജയചന്ദ്രൻ, കെ. എസ്. ചിത്ര, എം. ജി. ശ്രീകുമാർ, എസ്. ജാനകി എന്നിങ്ങനെ ഒട്ടേറെപേർ അദ്ദേഹത്തിന്റെ ഗാനങ്ങൾ ആലപിച്ചിട്ടുണ്ട്. അദ്ദേഹത്തിന്റെ 'ഒരേ സ്വരം ഒരേ നിറം ഒരു ശൂന്യ സന്ധ്യാംബരം' (എന്റെ കാണാക്കുയിൽ) എന്ന പാട്ടാണ് കെ. എസ്. ചിത്രയ്ക്ക് ആദ്യ സംസ്ഥാന അവാർഡ് ലഭിക്കാനിടയാക്കിയത്.  മാപ്പിളപ്പാട്ടുകൾക്കും അദ്ദേഹം സംഗീതം പകർന്നു. ഈ കൈകളിൽ എന്ന ചിത്രത്തിലെ 'കാരുണ്യ കതിർവീശി.. റംസാൻ പിറ തെളിയുമ്പോൾ'. എന്ന ഗാനം ജോസഫിന്റെതാണ്. ഏറെക്കാലം വിവിധ രോഗങ്ങൾ അലട്ടിയ അദ്ദേഹം 2015 ആഗസ്റ്റ് 19-ന് പകൽ 11 മണിക്ക് കോട്ടയത്തെ സ്വവസതിയിൽ വച്ച് അന്തരിച്ചു.

## കുടുംബം
ഭാര്യ: പൊന്നമ്മ. മൂന്നു മക്കൾ.

## പ്രശസ്ത ഗാനങ്ങൾ
*ആകാശഗംഗാ തീരത്തിനപ്പുറം...
*യഹൂദിയായിലെ ഒരു ഗ്രാമത്തിൽ...
*കാവൽ മാലാഖമാരേ...
*ഒരേ സ്വരം ഒരേ നിറം ഒരു ശൂന്യ സന്ധ്യാംബരം

## അവലംബം
*ദേശാഭിമാനി 2015 ആഗസ്റ്റ് 20 വ്യാഴം 
*മനോരമ ഓൺലൈൻ 2015 ആഗസ്റ്റ് 19 ബുധൻ
*http://www.mangalam.com/print-edition/keralam/351138
*http://www.deepika.com/News_Cat2_sub.aspx?catcode=cat2&newscode=370237

വർഗ്ഗം:മലയാളചലച്ചിത്രസംഗീതസംവിധായകർ
ബിർള സയൻസ് മ്യൂസിയം

**ബി എം ബിർള സയൻസ് മ്യൂസിയം** ഇന്ത്യയിലെ പ്രശസ്തമായ ഒരു സയൻസ് മ്യൂസിയം ആണ്. ഇത് സ്ഥിതി ചെയ്യുന്നത് ഹൈദരാബാദിൽ ആണ്. സിവിൽ എഞ്ചിനിയർ ആയിരുന്ന പി എ സിംഗാരവേലു ആയിരുന്നു ഇത് രൂപകല്പന ചെയ്തത്. ഇതിൽ ഒരു പ്ലാനറ്റോറിയം, മ്യൂസിയം, സയൻസ് സെൻറെർ, ആർട്ട്‌ ഗാലറി തുടങ്ങി ഒരു ദിനോസേറിയം എന്നിവ ഉൾപ്പെട്ടിരിക്കുന്നു.. 1990 ൽ തുറന്നപ്പോൾ മ്യൂസിയം സയൻസ് സെന്ററിന്റെ രണ്ടാം ഘട്ടം കൂടിയായിരുന്നു. ഇന്ത്യയിലെ ആദ്യത്തെ സ്വകാര്യ ബഹിരാകാശ മ്യൂസിയവും ഈ കേന്ദ്രത്തിലുണ്ട്. ഇന്ത്യയുടെ ബഹിരാകാശ പദ്ധതിയുടെ ചരിത്രത്തിനായി സമർപ്പിച്ചിരിക്കുന്ന ഒരു സവിശേഷ മ്യൂസിയമാണിത്. 2019 ജൂലൈയിൽ ഉദ്ഘാടനം ചെയ്ത ബഹിരാകാശ മ്യൂസിയത്തിന്റെ രക്ഷാധികാരി പ്രണവ് ശർമ്മയായിരുന്നു.

## പ്ലാനറ്റെറിയം
*ദി ബിർള പ്ലാനറ്റെറിയം* എന്നത് സയൻസ് സെൻറെറിന്റെ ഒരു ഭാഗമാണ്.  1985 സെപ്റ്റംബർ 8ന് എൻ ടി രാമ റാവു ആയിരുന്നു ദി പ്ലാനറ്റെറിയം ഔപചാരികമായി ഉദ്ഘാടനം ചെയ്തത്. ഇന്ത്യയിലെ മൂന്നു ബിർളാ പ്ലാനറ്റെറിയങ്ങളിൽ ഒന്നാണ് ഇത്. മറ്റു രണ്ടെണ്ണങ്ങളാണ് ബിർള പ്ലാനറ്റെറിയം in കൊൽക്കത്ത and ബി എം ബിർള പ്ലാനറ്റെറിയം  in ചെന്നൈ.

## അവലംബം
വർഗ്ഗം:വാനനിരീക്ഷണകേന്ദ്രങ്ങൾ
വർഗ്ഗം:ഇന്ത്യയിലെ സയൻസ് മ്യൂസിയങ്ങൾ
ബംഗാൾ ക്രിക്കറ്റ് അസോസിയേഷൻ

പശ്ചിമ ബംഗാളിലെ  ക്രിക്കറ്റ് കൈകാര്യം ചെയ്യാനായുള്ള ഗവർമെന്റ് ഉടമസ്ഥതയിലുള്ള കമ്മിറ്റി ആണ് **ക്രിക്കറ്റ് അസോസിയേഷൻ ഓഫ് ബംഗാൾ** (CAB) . ഇതിൻറെ ആസ്ഥാനമാണ് ഈഡൻ ഗാർഡൻസ് സ്റ്റേഡിയം. പശ്ചിമ ബംഗാളിലെ പല മത്സരങ്ങളും സംഘടിപ്പിക്കുന്നത് ഈ കമ്മിറ്റിയാണ്.

## മത്സരപരമ്പരകൾ
**ക്രിക്കറ്റ് അസോസിയേഷൻ ഓഫ് ബംഗാൾ** പലതരത്തിലുള്ള ക്രിക്കറ്റ് മൽസരങ്ങളെ പ്രോത്സാഹിപ്പിക്കുന്നുണ്ട്. 13 വയസ്സ് വരെ, 16 വയസ്സ് വരെ , 19 വയസ്സ് വരെ കൂടാതെ 21 വയസ്സ് വരെ തുടങ്ങിയ ഗ്രൂപ്പുകളായാണ് പ്രധാനമായും മത്സരങ്ങൾ സംഘടിപ്പിക്കുന്നത്. കൂടാതെ ദേശീയ അന്തർ ദേശീയ മത്സരങ്ങളും CAB (ക്രിക്കറ്റ് അസോസിയേഷൻ ഓഫ് ബംഗാൾ) സംഘടിപ്പിക്കാറുണ്ട്. 

**അതിൽ ചില മത്സരങ്ങളാണ് :**
* CAB One Day League
* CAB Two Day League
* P. Sen Trophy
* A.N. Ghosh Memorial Trophy
* J.C. Mukherjee Trophy
* CAB Under Thirteen
* CAB Under Sixteen
* CAB Under Twenty one
* Ranji Trophy Matches
* One day International Matches
* International Test Matches

## West Bengal State T20 Cricket Association (WBSTCA)
Ganguly T20 Cricket Association has been formed for providing opportunity to the poor cricketers who have got the potential talent to become a successful cricketer.

## West Bengal State T20 Cricket Federation (ITCF)
There are 18 District Associations which have been covered under WBSTCA, which also has 174 clubs/Villages affiliated with the same.
**District Units:**
* Kolkata District Twenty 20 Cricket Association
* Bankura District Twenty 20 Cricket Association
* Birbhum District Twenty 20 Cricket Association
* Burdhaman District Twenty 20 Cricket Association
* Coochbehar District Twenty 20 Cricket Association
* Darjeeling District Twenty 20 Cricket Association
* Hoogly District Twenty 20 Cricket Association
* Howrah District Twenty 20 Cricket Association
* Jalpaiguri District Twenty 20 Cricket Association
* Malda District Twenty 20 Cricket Association
* Midnapur District Twenty 20 Cricket Association
* Murshidabad District Twenty 20 Cricket Association
* Nadia District Twenty 20 Cricket Association
* Purulia District Twenty 20 Cricket Association
* North 24 Parganas District Twenty 20 Cricket Association
* South 24 Parganas District Twenty 20 Cricket Association
* South Dinapur District Twenty 20 Cricket Association
* North Dinapur District Twenty 20 Cricket Association

## See also
* Bengal cricket team

## References

## External links
* Info at Cricinfo.com
വർഗ്ഗം:ഇന്ത്യയിലെ കായികസംഘടനകൾ
വർഗ്ഗം:ക്രിക്കറ്റ് സംഘടനകൾ
വെസ് ക്രെയ്‌വൻ

അമേരിക്കൻ ഹൊറർ സിനിമകളുടെ എഴുത്തുകാരനും സംവിധായകനും ആണ് **വെസ് ക്രെയ്‌വൻ** (ആഗസ്റ്റ്  2, 1939 – ആഗസ്റ്റ് 30, 2015). ഏ നൈറ്റ്മെയർ ഓൺ എൽമ് സ്ട്രീറ്റ്(1984) എന്ന പ്രേക്ഷകരെ ഭയപ്പെടുത്തുന്ന തരം ചിത്രങ്ങളുടെ തുടക്കം കുറിച്ച അദ്ദേഹത്തിന്റെ മിക്ക ചിത്രങ്ങളും വൻ വിജയം നേടി. നഗരപശ്ചാത്തലത്തിൽ സ്ക്രീം എന്ന ചിത്രപരമ്പരതന്നെ അദ്ദേഹം ഒരുക്കി. മെറിൽ സ്ട്രിപ്പിനെ നായികയാക്കിയ മ്യുസിക്ക് ഓഫ് ഹാർട്ട് ഓസ്കർ നാമനിർദ്ദേശം ചെയ്യപ്പെട്ടു. 2015 ആഗസ്റ്റ് 30 ൽ എഴുപത്താറാം വയസ്സിൽ അദ്ദേഹം മരിച്ചു.

## സിനിമകളുടെ വിവരം

### ഏറ്റവും കൂടുതൽ കളക്ഷൻ നേടിയ ചിത്രങ്ങളുടെ പട്ടിക

വെസ് ക്രേവന്റെ ഏറ്റവും കൂടുതൽ കളക്ഷൻ നേടിയ 10 ചിത്രങ്ങളുടെ പട്ടിക താഴെക്കൊടുത്തിരിക്കുന്നു.

## അവലംബം
*ദേശാഭിമാനി 2015 സെപ്റ്റംബർ 1 ചൊവ്വ.
ബി.എം. ബിർള പ്ലാനറ്റെറിയം, ചെന്നൈ

ചെന്നൈയിലെ ഏറ്റവും വലിയ പ്ലാനറ്റെറിയം ആണ് **ബി എം ബിർള പ്ലാനറ്റെറിയം**.
വർഗ്ഗം:വാനനിരീക്ഷണകേന്ദ്രങ്ങൾ
ഇർവിംഗ് ഫിൻകെൽ

പുരാരേഖ ചരിത്ര വിദഗ്ദ്ധനും പുരാവസ്തു ശാസ്ത്രജ്ഞനുമാണ് **ഡോ. ഇർവിംഗ് ലിയോനാഡ് ഫിൻകെൽ**. പശ്ചിമേഷ്യയിലെ അസീറിയൻ സംസ്‌കാരത്തെ കുറിച്ചുള്ള പഠനത്തിൽ  പ്രത്യേക വൈദഗ്ദ്ധ്യം നേടിയിട്ടുണ്ട്. 
## ജീവിത രേഖ
ബർമ്മിംഗ്ഹാം സർവകലാശാലയിൽ നിന്ന് അസീറിയോളജിയിൽ ഗവേഷണ ബിരുദം നേടി. ബ്രിട്ടീഷ് മ്യൂസിയത്തിൽ സൂക്ഷിച്ചിട്ടുള്ള പുരാതന മെസോപ്പൊട്ടേമിയൻ കളിമൺ ആലേഖനങ്ങളുടെ ക്യുറേറ്ററാണ്. മെസോപ്പൊട്ടേമിയയിലെ വൈദ്യ ശാസ്ത്രം, മാജിക് എന്നിവയെ കുറിച്ച് പഠിച്ചിട്ടുള്ള അദ്ദേഹം അവിടെ പുരാതന കാലത്തുണ്ടായിരുന്ന സാഹിത്യം, മതം എന്നിവയെ കുറിച്ചുള്ള ഗവേഷണം നടത്തിയിട്ടുണ്ട്. പാശ്ചാത്യേതര സംസ്‌കാരങ്ങളിൽ പ്രാബല്യത്തിലുണ്ടായിരുന്ന ബോർഡ് ഗെയിമുകളുടെ ചരിത്രവും അദ്ദേഹത്തിന് പ്രത്യേക താല്പര്യമുള്ള വിഷയമാണ്. ആന്ത്രോപ്പോളജിക്കൽ സർവെ ഓഫ് ഇന്ത്യയുടെ സഹായത്തോടെ 'ഇന്ത്യൻ ബോർഡ് ഗെയിം സർവെ' എന്ന പ്രോജക്ട് ചെയ്തു.

## കൃതികൾ
### അക്കാദമികം
* 
* 
* 
* 
*  
* 
* 
* 

### സാഹിത്യം
* 
* 
* 
* 
## പുരസ്കാരങ്ങൾ
## അവലംബം

## പുറം കണ്ണികൾ
*.
*The Great Diary Project 
*Meeting Irving Finkel.The Jager File, 24 September 2010. Retrieved 15 April 2013. 

വർഗ്ഗം:പുരാവസ്തു ഗവേഷകർ
വർഗ്ഗം:ബ്രിട്ടീഷുകാർ
വർഗ്ഗം:1951-ൽ ജനിച്ചവർ
ബിർളാ പ്ലാനറ്റെറിയം

ഏഷ്യയിലെ ഏറ്റവും വലുതും ലോകത്തിലെ തന്നെ രണ്ടാമത്തേ വലുതുമായ പ്ലാനറ്റെറിയം ആണു കൊൽക്കത്തയിലെ **ബിർള പ്ലാനറ്റെറിയം**. ഇത് കൂടാതെ ഇന്ത്യയിൽ ബി എം ബിർള പ്ലാനറ്റെറിയം, ചെന്നൈ,ദി ബിർള പ്ലാനറ്റെറിയം, ഹൈദരാബാദ്  എന്നീ രണ്ട് ബിർളാ പ്ലാനറ്റെറിയങ്ങൾ കൂടി ഉണ്ട്.

## അവലംബം

വർഗ്ഗം:വാനനിരീക്ഷണകേന്ദ്രങ്ങൾ
പാലിയോജീൻ

കൈനോസോയികിലെ ആദ്യ ഭൂമിശാസ്ത്ര കാലഘട്ടമാണ് **പാലിയോജീൻ** (Paleogene) . ഇത് 66 ദശലക്ഷം വർഷങ്ങൾക്ക് മുമ്പ് തുടങ്ങി 23 ദശലക്ഷം വർഷം മുൻപ് അവസാനിക്കുന്നു. 

പാലിയോജീനിൽ പാലിയോസീൻ ഇയോസീൻ ഒലിഗോസീൻ എന്നിങ്ങനെ മൂന്ന് ഘട്ടങ്ങൾ ഉണ്ടായിരുന്നു.
## കാലാവസ്ഥ
പാലിയോജീന്റെ ആരംഭത്തിൽ കാലാവസ്ഥ ഇന്നത്തെ കാലാവസ്ഥയെ അപേക്ഷിച്ച് വളരെ ചൂടുള്ളതും ആർദ്രതയുള്ളതുമായിരുന്നു. ഭൂമിയുടെ പരമാവധി ഭാഗങ്ങൾ ഉഷ്ണമേഖലയോ അല്ലെങ്കിൽ മിതോഷ്ണമേഖലയോ ആയിരുന്നു.

## ജൈവവൈവിധ്യം
സസ്യജന്തുജാലങ്ങളുടെയും പക്ഷിമൃഗാദികളും നിലവിൽ കാണുന്ന രൂപത്തിലേക്ക് മാറാൻ തുടങ്ങിയത് ഈ കാലഘട്ടത്തിലാണ്. ആഗോള കാലാവസ്ഥയിലെ മാറ്റങ്ങൾ ജൈവവൈവിധ്യത്തിന്റെ മാറ്റങ്ങൾക്ക് പ്രോത്സാഹനമായി.

## അവലംബം

വർഗ്ഗം:ഭൂഗർഭശാസ്ത്രം
വർഗ്ഗം:യുഗങ്ങൾ
റ്റി.പി.-ലിങ്ക്

**റ്റി.പി.-ലിങ്ക് ടെക്നോളജീസ് കമ്പനി, ലിമിറ്റഡ്** (Chinese: 普联技术) - ട്രേഡ്മാർക്കും വിതരണം ചെയ്യുന്നതും TP-LINK - ചൈനയിലെ ഷെഞ്ജെൻ ആസ്ഥാനമായുള്ള കമ്പ്യൂട്ടർ നെറ്റ്‌വർക്കിങ് നിർമ്മാണക്കമ്പനിയാണ്. ചൈനയിലെ സ്മാൾ ഓഫീസ് ഹോം ഓഫീസ് നെറ്റ്‌വർക്കിങ് മാർക്കറ്റ് ഷെയറിൽ ഏറിയപങ്കും റ്റി.പി.-ലിങ്ക് കൈവശപ്പെടുത്തിയിരിക്കുന്നു. 2013 ആദ്യപകുതിയിൽ വയർലെസ് ലാൻ ഉൽപ്പന്നങ്ങളുടെ ആഗോള കയറ്റുമതിയിൽ റ്റി.പി.-ലിങ്കായിരുന്നു നേതൃനിരയിൽ ഉണ്ടായിരുന്നത്.

## അവലംബം

വർഗ്ഗം:ചൈനീസ് കമ്പനികൾ
വർഗ്ഗം:നെറ്റ്‌വർക്കിങ് ഹാർഡ്‌വെയർ കമ്പനികൾ
വർഗ്ഗം:1996-ൽ സ്ഥാപിക്കപ്പെട്ട കമ്പനികൾ
ഗിൽബെർട് ആഷ് വെൽ

**ഗിൽബെർട് ആഷ് വെൽ** (July 16, 1916 - June 27, 2014) യു എസിലെ ദേശീയ ആരോഗ്യ ഇൻസ്റ്റിട്യൂട്ടിലെ ജീവരസതന്ത്രജ്ഞനായിരുന്നു. ദേശീയ ശാസ്ത്ര അക്കാദമിയുടെ അദ്ധ്യക്ഷനുമായിരുന്നു. കോശ റിസപ്റ്റർ ആദ്യമായി വേർതിരിച്ചെടുത്തു. 
## ജീവചരിത്രം
1916ൽ ന്യൂ ജെഴ്സിയിലായിരുന്നു ജനനം. 1938ൽ അദ്ദേഹം യൂണിവേഴ്സിറ്റി ഓഫ് ഇല്ലിനോയിസിൽ നിന്നും ബി എ ബിരുദം നേടി. 1941ൽ എം എസ് എടുത്തു. തുടർന്ന് തന്റെ ജന്മനാടിനടുത്തുള്ള കൊളംബിയ യൂണിവേഴ്സിറ്റിയിൽ ചെർന്നു ഗവേഷണം നടത്തി. 1950ൽ ആഷ്വെൽ ആർത്രൈറ്റിസ് മെറ്റബോളിസം ഡൈജസ്റ്റീവ് ഡിസീസസ് എന്നിവയുടെ ദേശീയ ഇൻസ്റ്റിറ്റ്യുട്ടിൽ ചേർന്നു. 
വിൽസൺ ഡിസീസ് എന്ന രോഗത്തിൽ സെറുലോപ്ലാസ്മിന്റെ പങ്ക് കണ്ടെത്താനായി ഗ്ലൈക്കോപ്രോടീൻ സിറം വേർതിരിച്ചെടുത്തു. 
ആഷ്വെൽ 2014 ജൂൺ 27 നു ന്യൂമോണിയ ബാധിച്ച് മരിച്ചു.

## അവലംബം

വർഗ്ഗം:1916-ൽ ജനിച്ചവർ
വർഗ്ഗം:ജൂലൈ 16-ന് ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:ജൂൺ 27-ന് മരിച്ചവർ
റിച്ചാർഡ് ആക്സെൽ

**റിച്ചാർഡ് ആക്സെൽ** (born July 2, 1946) ഒരു തന്മാതാ ജീവശാസ്ത്രജ്ഞനാകുന്നു. 2004ലിലെ നോബൽ സമ്മാനം ലഭിച്ചു. 
## വിദ്യാഭ്യാസവും ഔദ്യോഗിക ജീവിതവും

ന്യൂയൊർക്കിലാണ് ജനിച്ചത്. 1967ൽ കൊളൊംബിയ യൂണിവേഴ്സിറ്റിയിൽ നിന്നും എ. ബി എടുത്തു. ജോൺ ഹോപ്കിൻസ് യൂണിവേഴ്സിറ്റിയിൽ നിന്നും എം ഡി എടുത്തു.  1978ൽ കൊളംബിയായിലെത്തി പ്രൊഫസറായി ഔദ്യോഗികജീവിതമാരംഭിച്ചു.
## വ്യക്തിജീവിതം
അദ്ദേഹം തന്റെ സഹപ്രവർത്തകയായിരുന്ന കോർണേലിയ ബർഗ്മാനെ വിവാഹം കഴിച്ചു.
## അവലംബം

വർഗ്ഗം:വൈദ്യശാസ്ത്രത്തിനുള്ള നോബൽ സമ്മാന ജേതാക്കൾ
ലിബെർട്ടി ഹൈഡെ ബെയ്‌ലി

**ലിബെർട്ടി ഹൈഡെ ബെയ്‌ലി**  (March 15, 1858 – December 25, 1954) അമേരിക്കക്കാരനായ ഹോർട്ടികൾച്ചറിസ്റ്റും സസ്യശസ്ത്രജ്ഞനും ആയിരുന്നു. അമേരിക്കൻ സൊസൈറ്റി ഫോർ ഹോർട്ടി കൾച്ചറൽ സയൻസിന്റെ  സഹസ്ഥാപകനുമായിരുന്നു.

## അവലംബം

വർഗ്ഗം:സസ്യശാസ്ത്രജ്ഞർ
വർഗ്ഗം:1954-ൽ മരിച്ചവർ
വർഗ്ഗം:1858-ൽ ജനിച്ചവർ
ശാന്തശീലൻ കതിർഗാമർ

**ശാന്തശീലൻ കതിർഗാമർ**  (11 April 1934 – 25 July 2015) ശ്രീലങ്കയിലെ പ്രമുഖ ചരിത്രകാരനും ഇടതുപക്ഷപ്രവർത്തകനും ഗ്രന്ഥകാരനുമായിരുന്നു. 

## മുൻ കാലജീവിതം
ഉത്തര ശ്രീലങ്കയിലെ ചാവക്കച്ചേരിയിലാണ് 1934 ഏപ്രിൽ 11 നാണ് കതിർഗാമർ ജനിച്ചത്. അദ്ദേഹം റവ: ജെ ഡബ്ലിയു എ കദിർഗാമരുടെ മകനാണ്. അമ്മ, ഗ്രേസ് നേസമ്മ ഹിച്ച്കോക്ക് ആയിരുന്നു. 1941 മുതൽ 1945 വരെ മലയായിലെ സെറെംബാനിൽ ആയിരുന്നു തന്റെ ബാല്യകാലം ചെലവഴിച്ചത്. ശ്രീലങ്കയിൽ തിരിച്ചുവന്ന് ജാഫ്നാ കോളജിൽ പഠിച്ചു. 1959ൽ അദ്ദേഹം യൂണിവേഴ്സിറ്റി ഓഫ് ശ്രീലങ്ക, പെരദെനിയയിൽ ചരിത്രത്തിൽ ബി ഏ പാസ്സായി. ഇടതുപക്ഷപ്രവർത്തകനായി അദ്ദേഹം മാറി. ലങ്കാ സമ സമാജ് പർട്ടിയുടെ അനുഭാവിയായി മാറി. കതിർഗമാർ ശകുന്തളയെ വിവാഹം കഴിച്ചു. 
ഭാര്യയും രണ്ടു മക്കളുമുണ്ട്. രാഷ്ട്രീയസാമ്പത്തികവിദഗ്ദ്ധനായ അഹിലൻ കതിർഗാമർ മകനാണ്.

## ഔദ്യോഗികജീവിതം
1959 മുതൽ 1969 വരെ ജാഫ്നാ കോളജിൽ ചരിത്രം പഠിപ്പിച്ചു. 1970 മുതൽ 1978 വരെ അദ്ദേഹം കൊളംബോയിലെ യൂണിവേഴ്സിറ്റി കോളജിൽ ചരിത്രാധ്യാപകനായി. 1974ൽ ജപ്പാനിൽ പോയി മാസ്റ്റേഴ്സ് ഡിഗ്രി കരസ്തമാക്കി. 1982ൽ ജാഫ്നാ യൂണിവേഴ്സിറ്റിയിൽ അദ്ദേഹം സിനിയർ പ്രൊഫസ്സർ ആയി. 
1934ൽ ജാഫ്നയിലെ ചാവക്കച്ചേരിയിൽ ശാന്തശീലൻ കതിർഗാമർ ശീലൻ എന്നാണറിയപ്പെട്ടത്. ലങ്ക സമാ സമാജ് പാർട്ടിയുമായിച്ചേർന്നു പ്രവർത്തിച്ചു. മൂവ്മെന്റ് ഫോർ ഇന്റർ റേഷ്യൽ ജസ്റ്റിസ് ആന്റ് ഇക്വാലിറ്റി ജാഫ്നാ സിറ്റിസൺസ് കമ്മറ്റിയും രൂപീകരിച്ചു. ദി തമിൾ ഓഫ് ലങ്ക; ദെയർ സ്ട്രഗിൾസ് ഫോർ ജസ്റ്റിസ് അന്റ് ഇക്വാലിറ്റി വിറ്റ് ഡിഗ്നിറ്റി, ദി ലെഫ്റ്റ് റ്റ്രഡീഷൻ ഇൻ ലങ്കൻ പൊളിറ്റിക്സ് എന്നീ പ്രശസ്ത കൃതികൾ രചിച്ചു.  2015 ജൂലൈ നു അന്തരിച്ചു. 

## അവലംബം
*ദേശാഭിമാനി 2015 ജൂലൈ 28
*http://www.thehindu.com/news/international/sri-lankan-historian-santasilan-kadirgamar-passes-away/article7470262.ece

വർഗ്ഗം:1934-ൽ ജനിച്ചവർ
വർഗ്ഗം:2015-ൽ മരിച്ചവർ
കരിമ്പകം

കരിംബകത്തിന് ആംഗലഭാഷയിൽ  **black stork**എന്ന്പറയുന്നു. ശാസ്ത്രീയ നാമം *Ciconia nigra* എന്നാണ്.

യൂറോപ്പിന്റെ ഉഷ്ണ മേഖലയിൽ(പ്രത്യേകിച്ച് മദ്ധ്യ-കിഴക്കൻ ഭാഗങ്ങൾ) , ഏഷ്യയിലെ മിതശീതോഷ്ണ പ്രദേശത്ത്, തെക്കെ ആഫ്രിക്ക എന്നിവിടങ്ങളിൽ കാണുന്നു.ഇവ ജോഡി കളായൊ ചെറു കൂട്ടങ്ങളായൊ ചതുപുകളിലൊ ഉൾനാടൻ ജലാശയങ്ങൾക്ക രികിലൊ കാണുന്നു.  
## ഭക്ഷണം
പ്രാണികളൊ ഉഭയജീവിയൊ ആണ് 

## രൂപ വിവരണം

ഈ വലിയ പക്ഷിയ്ക്ക് 95-100 സെ.മീ നീളം, 145-155 സെ.മീ. ചിറകു വിരിപ്പ്.  3 കി..ഗ്രാം തൂക്കം.  നീലമുള്ളകാലും കഴുത്തും. നീണ്ടവളവില്ലാത്ത കൂർത്ത കൊക്കുകൾ. മര്രിടത്തിനു താഴേയും വയറും അടിവാൽ മൂടിയും വെള്ള. ബാക്കി മുഴുവൻ കറുപ്പ്. വയലറ്റു കലർന്ന പച്ച തിളക്കം. കണ്ണിനു ചുറ്റും ത്വക്കിനും കാലിനും കൊക്കിനും ചുവപ്പു നിറമാണ്. പൂവ്ന് പിടയേക്കാൾ വലിപ്പമുണ്ട്. 

ഒരേ വേഗതയിൽ പതുക്കെയ്യാണ് നടക്കുന്നത്. കഴുത്ത് നീട്ടി പിടിച്ചാണ് പറക്കുന്നത്.

## ദേശാടനം
തണുപ്പുകാലത്ത് ആഫ്രിക്കയിലേക്കും ഇന്ത്യയിലേക്കും ദേശാടനം നടത്തുന്നു. അവ ഒരു ദിവസം 100-250 കി.മീ. സൻഹരിക്കും. കൂടിയാൽ 500 കി.മീറ്ററും. 

ആഗ്സ്റ്റ് മദ്ധ്യം മുതൽ സെപ്തംബർ വരെയാണ് ദേശാടനം നടത്തുന്നത്,തിരിച്ച് മാർച് മദ്ധ്യത്തിലും. 
## പ്രജനനം

കമ്പുകൾ കൊണ്ടുള്ള കൂട് മരങ്ങളിലൊ കിഴക്കാം തൂക്കായ പാറകളിലും കൂട് കെട്ടുന്നു. മദ്ധ്യയൂറോപ്പിൽ ഏപ്രിൽ മുതൽ മേയ് വരെ കൂട് കെട്ടുന്നു. 
ഭക്ഷണത്തിൽ കുറവു വരുമ്പോൾ മറ്റു കുഞ്ഞുങ്ങളുടെ അതിജീവനത്തിനായി രക്ഷിതാക്കൾ ഉള്ളതിൽ ചെറിയ കുഞ്ഞിനെ കൊല്ലുന്നതായി അറിയുന്നു. ഭക്ഷണം ഛർദ്ദിച്ച്കൊടുക്കുകയാണ് ചെയ്യുന്നത്

## അവലംബം

## പുറത്തേയ്ക്കുള്ള കണ്ണികൾ
* Ageing and sexing (PDF) by Javier Blasco-Zumeta & Gerd-Michael Heinze 
* Black Stork - *The Atlas of Southern African Birds*
* 
* 

വർഗ്ഗം:കേരളത്തിലെ പക്ഷികൾ
വർഗ്ഗം:ദേശാടനപ്പക്ഷികൾ
വർഗ്ഗം:കൊക്കുകൾ
കോമൺ വുഡ്ബ്രൌൺ

ഉത്തര ഭാരതത്തിൽ കാണപ്പെടുന്ന ഒരു ചിത്രശലഭം ആണ് **കോമൺ വുഡ്ബ്രൌൺ** (Common Woodbrown). ഇതിന്റെ ശാസ്ത്രനാമം *lethe sidonis* എന്നാണ്. ഇന്ത്യയിൽ ഉത്തരാഖണ്ഡ്,സിക്കിം,അരുണാചൽ പ്രദേശ്‌ എന്നിവിടങ്ങളിൽ ഇവ കണ്ടുവരുന്നു. ഏപ്രിൽ, മേയ്, ജൂൺ, ഒക്ടോബർ മാസങ്ങളിൽ ഇവയെ ധാരാളമായി കാണാൻ കഴിയും.

## അവലംബം

വർഗ്ഗം:ചിത്രശലഭങ്ങൾ
സ്ട്രെയ്റ്റ് വിംഗ് ബ്ലൂ

ഒരു നീലി ചിത്രശലഭമാണ്  **സ്ട്രെയ്റ്റ് വിംഗ് ബ്ലൂ** . ഇതിന്റെ ശാസ്ത്രനാമം Orthomiella pontis എന്നാണ്.

## ആവാസം
ഇന്ത്യയിൽ ഇവയെ അരുണാചൽ പ്രദേശ്‌,നാഗാലാൻഡ്‌,സിക്കിം എന്നിവിടങ്ങളിൽ നിന്നും കണ്ടെത്തിയിട്ടുണ്ട്. മാർച്ച് ഏപ്രിൽ മേയ് മാസങ്ങളിൽ ആണ് ഇവ കൂടുതലായി കണ്ടുവരുന്നത്.

## അവലംബം

വർഗ്ഗം:ചിത്രശലഭങ്ങൾ
വർഗ്ഗം:ഇന്ത്യയിലെ ചിത്രശലഭങ്ങൾ
മിഷൻ 90 ഡേയ്സ്

2007ൽ പുറത്തിറങ്ങിയ ഒരു മലയാള ചലച്ചിത്രമാണ് **മിഷൻ 90 ഡേയ്സ്**. മേജർ രവി സംവിധാനം ചെയ്ത ചിത്രത്തിൽ മുഖ്യകഥാപാത്രം ചെയ്തത് മമ്മൂട്ടി ആയിരുന്നു. 1991 മേയ് 21ലെ രാജീവ് ഗാന്ധി വധത്തെ തുടർന്ന് നടന്ന അന്വേഷണത്തിലെ യഥാർത്ഥ സംഭവങ്ങളുടെ കഥയാണ് ഈ സിനിമ പറയുന്നത്.
ഇറാനിലെ ഇസ്‌ലാമിക വിപ്ലവം

ഇറാനിലെ ഷാ ഭരണകൂടത്തിനെതിരെ ആയത്തുല്ല ഖുമൈനിയുടെ നേതൃത്വത്തിൽ ഇറാനിലെ ഇസ്ലാമിസ്റ്റുകൾ നടത്തിയ വിപ്ലവമാണ് **ഇറാനിലെ ഇസ്‌ലാമിക വിപ്ലവം** എന്നറിയപ്പെടുന്നത്. ഇറാനിയൻ വിപ്ലവം, ഇസ്‌ലാമിക വിപ്ലവം,1979 വിപ്ലവം എന്നൊക്കെ അറിയപ്പെടുന്ന ഈ സംഭവം ഇരുപതാം നൂറ്റാണ്ടിൽ സ്വാധീനം ചെലുത്തിയ പ്രധാന സംഭവങ്ങളിലോന്നായി കണക്കാപ്പെടുന്നു. വിപ്ലവത്തിന്റെ വിജയത്തെ തുടർന്ന് ഷാ അധികാരം ഉപേക്ഷിച്ചു നാടുവിടുകയും ആയത്തുള്ള ഖുമൈനി ഇറാനിൽ തിരിച്ചെത്തി അധികാരം ഏറ്റെടുക്കുകയും ചെയ്തു. 

## അവലംബം

വർഗ്ഗം:ഇറാൻ
വർഗ്ഗം:ഇറാന്റെ ചരിത്രം
വർഗ്ഗം:ഇറാനിയൻ വിപ്ലവം
ഓപറേഷൻ ഈഗിൾ ക്ലോ

ഇറാനിലെ ഇസ്‌ലാമിക വിപ്ലവം നടന്ന ശേഷം വിദ്യാർഥികൾ തടവിലാക്കിയ അമേരിക്കൻ ബന്ദികളെ രക്ഷപ്പെടുത്താൻ അമേരിക്ക നടത്തിയ രക്ഷാപ്രവർത്തനമായിരുന്നു **ഓപറേഷൻ ഈഗിൾ ക്ലോ** (പരുന്തിന്റെ നഖം). രണ്ടു കേന്ദ്രങ്ങളിലായി ഹെലിക്കൊപ്പ്ട്ടരുകൾ ഇറക്കി മിന്നൽ ഓപ്പറേഷനിലൂടെ ബന്ധികളെ മോചിപ്പിക്കാനായിരുന്നു പദ്ധതി. എന്നാൽ ഓപ്പറേഷൻ സമയത്ത് ഹെലിക്കൊപ്പ്റ്ററുകൾ മണൽ കാറ്റിൽ പെട്ട് തകർന്നു ഈ പദ്ധതി വൻ പരാജയത്തിൽ കലാശിച്ചു.
## അവലംബം

വർഗ്ഗം:യുദ്ധങ്ങൾ
വർഗ്ഗം:അപൂർണ്ണ ലേഖനങ്ങൾ
ഓപ്പറേഷൻ എന്റബെ

പലസ്തീനിയൻ വിമോചനപ്പോരാട്ട സംഘടനയായ പി.എഫ്.എൽ.പി 1976 ജൂൺ 27 റാഞ്ചി ഉഗാണ്ടയിലെ എന്റബെ എയർപ്പോർട്ടിൽ ഇറക്കിയ എയർ ഫ്രാൻസ് വിമാനത്തിലെ യാത്രക്കാരെ രക്ഷിക്കാൻ ഇസ്രയേൽ നടത്തിയ ഒരു മിന്നലാക്രമണത്തിന്റെ പേരാണ് **ഓപ്പറേഷൻ എന്റബെ (Operation Entebbe)**. 1976 ജൂലൈ 4 -നാണ് പ്രസ്തുത ഓപ്പറേഷൻ അരങ്ങേറിയത്. ദൗത്യം വൻ വിജയമാവുകയും വിമാന റാഞ്ചികളും കാവൽക്കാരായ ഉഗാണ്ടൻ സൈനികരും കൊല്ലപ്പെടുകയും യാത്രികർ സുരക്ഷിതമായി തിരിച്ചെത്തുകയും ചെയ്തു.

## അവലംബം

വർഗ്ഗം:യുദ്ധങ്ങൾ
വർഗ്ഗം:1976
വർഗ്ഗം:ഇസ്രയേൽ
വർഗ്ഗം:ബന്ധികളാക്കൽ
വർഗ്ഗം:വിമാന റാഞ്ചലുകൾ
വർഗ്ഗം:മൊസാദ്
മലായ്

ഒരു ഇന്ത്യൻ ഭക്ഷ്യവിഭവമാണ് മലായ്. 80°C ചൂടിൽ ഒരു മണിക്കൂർ പാൽ തിളപ്പിച്ച് തണുപ്പിക്കുന്നു. ഇങ്ങനെ തിളപ്പിക്കുമ്പോൾ പാലിന്റെ മുകൾവശത്ത് അടിഞ്ഞുകൂടുന്ന കട്ടിയുള്ള മഞ്ഞ നിറത്തിലുള്ള പാട നീക്കം ചെയ്യുന്നു. ഈ പ്രക്രിയ പലതവണ ആവർത്തിച്ചാണ് മലായ് നിർമ്മിക്കുന്നത്. എരുമപ്പാലാണ് മലായ് ഉണ്ടാക്കാൻ ഏറ്റവും ഉത്തമം. കൊഴുപ്പ് ഏറ്റവുമധികമുള്ളത് എരുമപ്പാലിലായതുകൊണ്ടാണിത്. നാല് ഡിഗ്രി സെൽഷ്യസിലാണ് മലായ് സൂക്ഷിക്കുക. മലായ് പേഡ, രസ് മലായ്, മലായ് കുൽഫി, മലായ് കോഫ്ത എന്നിവ മലായ് കൊണ്ടുണ്ടാക്കുന്ന വിഭവങ്ങളാണ്. കോഫ്തയിൽ പൊരിച്ച ഡമ്പ്ലിങ് കഷ്ണങ്ങളോടൊപ്പം, ഉരുളക്കിഴങ്ങും പനീറും ചേർക്കുന്നു.
## അവലംബം

വർഗ്ഗം:ഭക്ഷണചേരുവകൾ
പനീർ ടിക്ക

പനീറിൽ പലവ്യഞ്ജനങ്ങളും ഉപ്പും ചേർത്ത് തണ്ടൂരിൽ വറുത്തെടുത്തുണ്ടാക്കുന്ന വിഭവമാണ് പനീർ ടിക്ക. ഇത് ഒരു ഇന്ത്യൻ വിഭവമാണ്. 
## നിർമ്മിക്കുന്ന വിധം
പനീർ കഷ്ണങ്ങളാക്കി ക്യാപ്സിക്കം, ഉള്ളി, തക്കാളി എന്നിവയ്ക്കൊപ്പം ഈർക്കിലിൽ കോർക്കുന്നു. ഇത് തണ്ടൂർ അടുപ്പിൽ വച്ച് ഗ്രിൽ ചെയ്തെടുക്കുന്നു. വേവിച്ചതിനു ശേഷം നാരങ്ങാനീര്, ചാട്ട് മസാല എന്നിവ ചേർത്ത് ചൂടോടെ വിളമ്പുന്നു. സാലഡിനൊപ്പമോ, പുതിന ചട്ണിക്കൊപ്പമോ പനീർ വിളമ്പാവുന്നതാണ്. പനീർ അകമേ വളരെ മൃദുവാണെങ്കിലും പുറമേ മൊരിഞ്ഞിരിക്കും. ഇത് ഗ്രേവിയോടൊപ്പം പനീർ ടിക്ക മസാലയായും വിളമ്പാം. തണ്ടൂരി റൊട്ടിയിൽ പൊതിഞ്ഞ് പനീർ ടിക്ക റോളായും ഇത് ഉപയോഗിക്കാം. കാശ്മീരി പനീർ ടിക്കയിൽ വറുത്ത ബദാം അരിഞ്ഞിട്ടതുണ്ടാകും. അടുത്തിടയായി പല ഫാസ്റ്റ് ഫുഡ് ഭക്ഷണശാലകളിലും പനീർ ടിക്ക സ്ഥിരവിഭവമാണ്. പനീർ ടിക്ക ടോപ്പിങുകളുള്ള പിസ്സ, പനീർ ടിക്ക സാൻഡ്വിച്ച് എന്നിവയും ലഭ്യമാണ്.

വർഗ്ഗം:ഭക്ഷണപദാർത്ഥങ്ങൾ
വർഗ്ഗം:ഇന്ത്യൻ ഭക്ഷണങ്ങൾ - അപൂർണ്ണലേഖനങ്ങൾ
ടൊവിനോ തോമസ്

ഒരു മലയാളം ചലച്ചിത്ര അഭിനേതാവും മോഡലുമാണ് **ടൊവിനോ തോമസ്**. അരുൺ റുഷ്ദി സംവിധാനം ചെയ്ത ഷോർട്ട് ഫിലിം ഗ്രിസയിലിയിൽ ആണ് ഇദ്ദേഹം ആദ്യം അഭിനയിച്ചത്. 2012-ൽ സജീവൻ അന്തിക്കാട് സംവിധാനം ചെയ്ത പ്രഭുവിന്റെ മക്കൾ എന്ന ചിത്രത്തിലൂടെ ചലച്ചിത്ര അഭിനയ രംഗത്തേക്ക് വന്നു.

## ജീവിതരേഖ
അഡ്വ.ഇല്ലിക്കൽ തോമസിന്റെയും ഷീല തോമസിന്റെയും ഇളയ മകനായി ഇരിങ്ങാലക്കുടയിൽ ജനിച്ചു. സഹോദരങ്ങളായ ടിങ്‌സ്റ്റനും ധന്യയും കരിയറിൽ പ്രചോദനമായി. പ്രാഥമിക വിദ്യാഭ്യാസം ഇരിങ്ങാലക്കുട ഡോൺ ബോസ്കോ വിദ്യാലയത്തിലും, സെക്കൻഡറി (പ്ലസ് ടു) വിദ്യാഭ്യാസം ഇരിങ്ങാലക്കുട സെന്റ് മേരീസ് ഹയർ സെക്കൻഡറി സ്കൂളിലിലും, ബിരുദ പഠനം തമിഴ്‌നാടു കോളേജ് ഒാഫ് എഞ്ചിനീയറിംഗ് കോയമ്പത്തൂരിലും ആയിരുന്നു.

## ചലച്ചിത്രജീവിതം

## ആദ്യകാല ജീവിതവും വിദ്യാഭ്യാസവും

തൃശൂരിലെ ഇരിഞ്ഞാലക്കുടയിൽ അഡ്വ.  എല്ലിക്കൽ തോമസ്, ഷീല തോമസ്.  ടിങ്സ്റ്റൺ തോമസ്, ധന്യ തോമസ് എന്നിവരാണ് അദ്ദേഹത്തിന്റെ സഹോദരങ്ങൾ. ഇരിങ്ങാലക്കുട ഡോൺ ബോസ്‌കോ ഹയർസെക്കൻഡറി സ്‌കൂളിൽ നിന്ന് പ്രൈമറി സ്‌കൂൾ വിദ്യാഭ്യാസവും, ഇരിഞ്ഞാലക്കുട സെന്റ് മേരീസ് ഹയർ സെക്കൻഡറി സ്‌കൂളിൽ നിന്ന് സെക്കൻഡറി (പ്ലസ് ടു) വിദ്യാഭ്യാസവും പൂർത്തിയാക്കിയ അദ്ദേഹം തമിഴ്‌നാട് കോയമ്പത്തൂരിലുള്ള തമിഴ്‌നാട് കോളേജ് ഓഫ് എഞ്ചിനീയറിംഗിൽ നിന്ന് ഇലക്ട്രോണിക്‌സ് ആൻഡ് കമ്മ്യൂണിക്കേഷൻ എഞ്ചിനീയറിംഗിൽ ബിരുദം നേടി.  ഡോൺ ബോസ്‌കോ ഹൈസ്‌കൂളിലെ ഹാൻഡ്‌ബോൾ ടീമിന്റെ ഭാഗമായിരുന്ന അദ്ദേഹം സ്കൂൾ ലീഡറായും പ്രവർത്തിച്ചു.  പിന്നീട് കോഗ്നിസന്റ് ടെക്‌നോളജീസിൽ സോഫ്റ്റ്‌വെയർ എഞ്ചിനീയറായി ജോലി ചെയ്തു.  സ്പോർട്സ്, ഫിറ്റ്നസ്, മോഡലിംഗ് എന്നിവയിൽ അദ്ദേഹം സജീവമായിരുന്നു.

2014 ഒക്‌ടോബർ 25ന് ഇരിഞ്ഞാലക്കുട സെന്റ് തോമസ് കത്തീഡ്രലിൽ വെച്ച് തന്റെ ദീർഘകാല കാമുകി ലിഡിയയെ ടോവിനോ വിവാഹം കഴിച്ചു. സ്‌കൂൾ പഠനകാലത്ത് കണ്ടുമുട്ടിയ ഇരുവരും ഒമ്പത് വർഷത്തിന് ശേഷം വിവാഹിതരായി. 2016 ജനുവരി 11ന് ഇസ ടൊവിനോ എന്നൊരു മകളുണ്ട്.

## അവാർഡുകൾ

## അവലംബം

വർഗ്ഗം:1988-ൽ ജനിച്ചവർ
വർഗ്ഗം:ജനുവരി 21-ന് ജനിച്ചവർ
ഇന്റർനെറ്റ്.ഓർഗ്

സോഷ്യൽ നെറ്റ്‌വർക്ക് കമ്പനിയായ ഫേസ്ബുക്കും മറ്റു ആറോളം കമ്പനികളും (സാംസംഗ്, മോട്ടോറോള, മീഡിയ ടെക്, ഓപ്പെറ സോഫ്റ്റ്‌വെയർ, നോക്കിയ, ക്വാൽകോം )  ചേർന്നുള്ള ഒരു പുതിയ രീതിയിലുള്ള ഒരു സംയോജിത ഇന്റർനെറ്റ് വ്യവസായ മാതൃകയാണ് **internet.org**. ഇതു പ്രകാരം അവികസിത, വികസ്വര രാജ്യങ്ങളിൽ ചെലവ് കുറഞ്ഞ രീതിയിൽ പരിമിതങ്ങളായ ഇന്റർനെറ്റ് സേവനം ലഭ്യമാകും. ഏതൊക്കെ സേവനങ്ങൾ നൽകണമെന്ന തീരുമാനങ്ങൾ കമ്പനികളിൽ നിക്ഷിപ്തമായിരിക്കും.

## കൂടുതൽ വിവരങ്ങൾക്ക്
* Wikipedia Zero
* Zero-rating
* Alliance for Affordable Internet
* Project Loon
* Facebook Zero
* Google Free Zone
* Geostationary balloon satellite
* Outernet
* O3b Networks

## പ്രമാണങ്ങൾ

## പുറത്തേക്കുള്ള കണ്ണികൾ
*
ഇരിക്കൂർ ജുമാ മസ്ജിദ്

ഇരിക്കൂറിലെ പുരാതനമായ പള്ളികളിലോന്നാണ് ഇരിക്കൂർ ജുമാ മസ്ജിദ്. നൂറ്റാണ്ടുകളുടെ പഴക്കം ഉണ്ടെന്ന് കരുതുന്ന ഈ പള്ളി നിർമ്മിക്കുന്നതിനു മരമാണ് കൂടുതലായും ഉപയോഗിച്ചിരിക്കുന്നത്.കേരളീയ വാസ്തുവിദ്യാ ശൈലിയിൽ പണിതീർത്തിരിക്കുന്ന ഈ പള്ളിയിൽ ഹിന്ദു ക്ഷേത്രങ്ങളിലേതുപോലുള്ള, ക്ഷേത്രപാലക ,കിമ്പുരുഷ സങ്കൽപ്പങ്ങളിൽ പണിയാറുള്ള പോലുള്ള മരപ്പണികളും  താഴികക്കുടങ്ങളും ഘടിപ്പിച്ചിട്ടുണ്ട്. മേൽക്കൂര പൂർണ്ണമായും വീതിയേറിയ മരത്തൂനിന് മേലാണ് വാതിലുകളും മരം കൊണ്ടാണ് നിർമ്മിക്കപ്പെട്ടത്.

വർഗ്ഗം:മുസ്ലീം പള്ളികൾ
ദാബിഖ്

വടക്കൻ സിറിയയിൽ തുർക്കി അതിർത്തിയോട് 10 കിലോമീറ്റർ തൊട്ടടുത്തായി സ്ഥിതിചെയ്യുന്ന ഒരു ചെറു പട്ടണമാണ് **ദാബിഖ്**. 1516ൽ ഓട്ടോമൻ സാമ്രാജ്യവും ഈജിപ്തിലെ മംലൂക്ക് സാമ്രാജ്യവും തമ്മിൽ നടന്ന മർജ് ദാബിഖ് യുദ്ധം നടന്നത് ഈ സ്ഥലത്താണ്.

## അവലംബം

വർഗ്ഗം:സിറിയയിലെ നഗരങ്ങൾ
ദാന്തെ ഗബ്രിയൽ റോസെറ്റി

**ദാന്തെ ഗബ്രിയൽ റോസെറ്റി **(; മെയ് 12 1828 - ഏപ്രിൽ 9 1882) ഒരു ഇംഗ്ലീഷ് എഴുത്തുകാരനും, പെയിന്ററും, ചിത്രീകരണം നടത്തുന്നയാളും, പരിഭാഷകനുമായിരുന്നു. ഇദ്ദേഹമാണ്, 1842-ൽ  വില്ല്യം ഹോൾമാൻ ഹണ്ട്, ജോൺ എവററ്റ് മില്ല്യാസ് എന്നിവരോടൊപ്പം പ്രി-റാഫേലൈറ്റ് ബ്രദർഹുഡ്  സ്ഥാപിച്ചത്, ഇത് പിന്നീടുള്ള രണ്ടാം തലമുറ കലാകാരന്മാരെ കൂടുതൽ ഉത്തേജിപ്പിച്ചു, വില്ല്യം മോറിസ്, എഡ്വാവാർഡ് ബേൺ ജോൺസ് എന്നിവർ അതിനുദാരഹരണമാണ്. ദാന്തെയുടെ പ്രവർത്തനങ്ങൾ യുറോപ്പ്യൻ സിമ്പോളിസ്റ്റുകളേയും  സ്വാധീനിച്ചു, ഒപ്പം അസതെറ്റിക് ചലനങ്ങളുടെ മുൻഗാമിയാകുകയും ചെയ്തു.

## അവലംബം
വർഗ്ഗം:ഇംഗ്ലീഷ് ചിത്രകാരന്മാർ
വർഗ്ഗം:ഇംഗ്ലീഷ് കവികൾ
വർഗ്ഗം:1828-ൽ ജനിച്ചവർ
വർഗ്ഗം:മേയ് 12-ന് ജനിച്ചവർ
വർഗ്ഗം:1882-ൽ മരിച്ചവർ
വർഗ്ഗം:ഏപ്രിൽ 9-ന് മരിച്ചവർ
ദ മഹാഭാരത (1989-ലെ ചലച്ചിത്രം)

ഹിന്ദു ഇതിഹാസകാവ്യമായ, മഹാഭാരതത്തിന്റെ 1989-ലെ ചലച്ചിത്രാവിഷ്കാരമാണ് ***ദ മഹാഭാരത***. പീറ്റർ ബ്രൂക്ക് ആണ് ഇത് സംവിധാനം ചെയ്തത്. ഇദ്ദേഹത്തിന്റെ തന്നെ 1985-ലെ 9 മണിക്കൂർ നീളമുള്ള നാടകത്തിന്റെ ചലച്ചിത്രാവിഷ്കാരമാണിത്. ഇതുതന്നെ ഇദ്ദെഹം 6 മണിക്കൂർ നീളമുള്ള ഒരു ടെലിവിഷൻ മിനി സീരീസായി സംവിധാനം ചെയ്തിരുന്നു. എട്ടുവർഷം പീറ്റർ ബ്രൂക്ക്, ഷോൺ-ക്ലോഡ് കാരിയെർ, മേരി-ഹെലീൻ എസ്റ്റിയെൻ എന്നിവർ അദ്ധ്വാനിച്ചാണ് തിരക്കഥ തയ്യാറാക്കിയത്. ഈ ഇതിഹാസം എല്ലാ മനുഷ്യരുടെയും കഥയാണ് എന്ന് സൂചിപ്പിക്കുവാനായി പല രാജ്യങ്ങളിൽ നിന്നുള്ള നടീനടന്മാരാണ് ഇതിൽ അഭിനയിച്ചിട്ടു‌ള്ളത്.
## സ്വീകരണം
പല രാജ്യങ്ങളിൽ നിന്നുള്ള നടീനടന്മാർ അഭിനയിച്ചത് ചൂടുപിടിച്ച ചർച്ചകൾക്ക് കാരണമായി. 

## പുരസ്കാരങ്ങൾ
1990-ൽ ഈ ചലച്ചിത്രത്തിന് എമ്മി പുരസ്കാരവും സാവോ പോളോ ചലച്ചിത്രോത്സവത്തിൽ മികച്ച ചലച്ചിത്രത്തിനുള്ള പുരസ്കാരവും ലഭിക്കുകയുണ്ടായി.

## പുറം കണ്ണികൾ
*
*
*The Mahabharata at miracosta.cc.ca.us 
*Mahabharata film notes at web.cocc.edu
*Review of Brook's Mahabharata in Caravan Magazine 

വർഗ്ഗം:1989-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഇംഗ്ലീഷ് ചലച്ചിത്രങ്ങൾ
ഝട്ക

വാളോ മഴുവോ കൊണ്ടുള്ള ഒറ്റവെട്ടിൽ ശിരസ്സ് ഉടലിൽ നിന്ന് വേർപെടുത്തി കൊന്ന മൃഗത്തിന്റെ മാംസമാണ് **ഝട്ക** ഇറച്ചി അല്ലെങ്കിൽ **ഛട്ക** ഇറച്ചി എന്നറിയപ്പെടുന്നത് ( **' ;  **' ; സംസ്കൃതത്തിലെ വധം എന്നർത്ഥമുള്ള ** എന്ന വാക്കിൽ നിന്നും). ഇസ്ലാമിക പാരമ്പര്യത്തിലെ ധബീഹാഹ്(ഹലാൽ), ജൂത പാരമ്പര്യത്തിലെ ഷെചിത എന്നിങ്ങനെയുള്ള സാവധാനം രക്തം വാർന്ന് മരിക്കുന്ന രീതിയിലുള്ള കശാപ്പ് രീതിയിൽ നിന്നും വ്യത്യസ്തമാണിത്. പല ഹിന്ദുക്കളും, സിഖുകാരും ക്രിസ്ത്യാനികളും ഈ രീതിയിലുള്ള കശാപ്പാണ് അഭികാമ്യമായി കരുതുന്നത്.

## അവലംബം

## പുറം കണ്ണികൾ
*An interesting insight into Jhatka Tradition
*
*
*Fools Who Wrangle Over Flesh
*Adobe Version of Fools Who Wrangle Over Flesh
*Professor Gurbax Singh Dhillon - Meat Eating and Rehat Maryada 
*Video Showing Jhatka at Hazoor Sahib
*The Myth of Goat Sacrifice and Hazoor Sahib
*Tenets of Guru Gobind Singh by Baldev Singh 
*Sikh History on Diet
*Sikh Scholar Views on Diet
കിന്നരിക്കാക്ക

കിന്നരികാക്കയുടെ ആംഗല പേര് **hair-crested drongo**എന്നും ശാസ്ത്രീയ നാമം *Dicrurus hottentottus*എന്നുമാണ്ഏഷ്യയിലെ സ്ഥിര വാസിയാണ്.
ഇവ ഇന്ത്യ, ഭൂട്ടാൻഇന്തോ ചൈന, ചൈന, ഇന്തോനേഷ്യ, ബ്രൂണൈഎന്നിവിടങ്ങ്ലിൽ വസിക്കുന്നു. ചെറു കൂട്ടങ്ങളായി വലിയ ശബ്ദത്തോടു കൂടിയാണ് സഞ്ചരിക്കുന്നത്.ശിശിരകാല സന്ദർശകനാണ്.

## രൂപ വിവരണം
ആനറാഞ്ചികളുടെ കുടുബത്തിലെ വലിയ പക്ഷിയാണ്.തിളങ്ങുന്ന കറുപ്പു നിറമുണ്ട്. കഴുത്തിൽ നേർത്ത പുള്ളികളുണ്ട്. വാലിന്റെ അറ്റം രണ്ടായി പിരിഞ്ഞ് അല്പം മുകളിലേക്ക് വളഞ്ഞപോലെയാണ്.

## അവലംബം

*   See also this more specific page.

വർഗ്ഗം:കേരളത്തിലെ പക്ഷികൾ
കാക്കരാജൻ

കാക്കരാജനു ആംഗലത്തിൽ  ** white-bellied drongo ** എന്നു പേരുണ്ട്. ശാസ്ത്രീയ നാമം *Dicrurus caerulescens* എന്നാണ്. 
## രൂപ വിവരണം
വയറും ഗുദവും വെള്ള നിറമുള്ള കറുത്ത പക്ഷിയാണ്. ശ്രീലങ്കയിൽ കാണുന്നവയ്ക്ക് ഗുദത്തിൽ മാത്രമെ വെളുപ്പുള്ളു.  കഴുത്തിൽ ചാര നിറം. .
 
ശ്രീലങ്കയിൽ കാണുന്നവയ്ക്ക് ഇടയിൽ തന്നെ ചെറിയ വ്യത്യാസങ്ങളുണ്ട്.  
മരങ്ങളുടെ മുകളിൽ നിവർന്നാണ് ഇരിക്കുന്നത്.

## വിതരണം
ഇന്ത്യൻ ഉപഭൂഖണ്ഡത്തിൽഇന്ത്യ, നേപ്പാൾ, ബംഗ്ലാദേശ്, ശ്രീലങ്ക  എന്നിവിടങ്ങളിൽ കാണുന്നു. 

## ഭക്ഷണം
പ്രാണികളാണ് ഭക്ഷണമെങ്കിലും ചെറിയ പക്ഷികളേയും ഭക്ഷിക്കും. ഇര തേടാലിനു അനുയോജ്യമായ കാലുകളാണ് ഉള്ളത്.  തെരുവു വിളക്കുകളുടെ അടുത്തുവരുന്ന പ്രാണികളെ ഇവ ഭക്ഷിക്കാറുണ്ട്. ഇവ തേനും കഴിക്കാറുണ്ട്.

## ചിത്രശാല

Image:White-bellied Drongo (Dicrurus caerulescens) at Sindhrot near Vadodara, Gujrat Pix 069.jpg|ഗുജറാത്തിൽ]])
File:White-bellied Drongo (Dicrurus caerulescens) in Kawal WS, AP W IMG 1541.jpg|ഇണകൾ, കവാൽ വന്യജീവി സരക്ഷണ കേന്ദ്രത്തിൽ)
File:White-bellied Drongo in Perundurai.JPG|പെരുംതുറൈയിൽ)


## അവലംബം

## പുറത്തേക്കുള്ള കണ്ണികൾ
* Photos and videos
റുമാലി റൊട്ടി

right|thumb|ഒരു പാചകക്കാരൻ റുമാലി റൊട്ടിയുണ്ടാക്കുന്നു
thumb|റുമാലി റൊട്ടി
ഹൈദ്രാബാദിൽ വളരെ പ്രചാരത്തിലുള്ള കനം കുറഞ്ഞ റൊട്ടിയാണ് **റുമാലി റൊട്ടി**. മുഗൾ ഭക്ഷണരീതിയിൽ ഇത് തന്തൂരി വിഭവങ്ങളുടെ കൂടെ വിളമ്പുന്നു. റുമാൽ എന്നതിന് തൂവാല എന്നാണർത്ഥം. റുമാലി റൊട്ടിയെന്നാൽ തൂവാലപോലെ മൃദുലമായ റൊട്ടിയെന്നുപറയാം. റുമാലി റൊട്ടി തൂവാലപോലെ മടക്കിയാണ് വിളമ്പുന്നത്. മുഗൾ ഭരണകാലത്ത് വളരെ എണ്ണമയമുള്ള ഭക്ഷണത്തിനുശേഷം കൈകളിലെ എണ്ണ തുടക്കുന്നതിനായി തുണിക്കുപകരം റൊട്ടിഉപയോഗിച്ചിരുന്നു. മുഗൾവംശകാലത്തും നിസ്സാമുകളുടെ ഭരണകാലത്തും റുമാലി റൊട്ടിക്ക് വളരെ പ്രൗഢിയും സ്ഥാനവും ഭക്ഷണത്തിലുണ്ടായിരുന്നു. 

ആട്ടയും മൈദയും പ്രത്യേക അനുപാതത്തിൽ ചേർത്താണ് റുമാലി റൊട്ടിയുണ്ടാക്കുന്നത്. കമഴത്തിവച്ച കടായി ചട്ടിയുടെ മുകളിൽവച്ചാണ് റുമാലി റൊട്ടി പാകം ചെയ്യുന്നത്. 

വർഗ്ഗം:ഇന്ത്യൻ ബ്രഡ് വിഭവങ്ങൾ
വർഗ്ഗം:ഇന്ത്യൻ ഭക്ഷണവിഭവങ്ങൾ
അവോസെറ്റ്

അവോസെറ്റിന് ആംഗല ഭാഷയിൽ **pied avocet** എന്നാണ് പേര് , ശാസ്ത്രീയ നാമം *Recurvirostra avosetta*എന്നും.  ദേശാടന പക്ഷിയാണ്. 
യ്യൂറോപ്പിലെ മിതശീതോഷ്ണ പ്രദേശങ്ങളിലും പശ്ചിമ –മദ്ധ്യ ഏഷ്യയിലും കാണുന്നു. 
  **black-capped avocet**, **Eurasian avocet** , **avocet**എന്നും പേരുകളുണ്ട്.

## രൂപ വിവരണം
കറുത്ത ഉച്ചിയും ചിറകിലെ കറുത്ത അടയാളങ്ങളും ഒഴിച്ച് ബാക്കിയെല്ലാം വെള്ള നിറമാണ്. നീണ്ട് മുകളിലേക്ക് വളഞ്ഞ കൊക്കുകൾനീണ്ട്  നീല നിറമുള്ള കാലുകൾ 42-45 സെ.മീ നീളം 7.5-8.5 സെ.മീ കാലിനു നീളം,കൊക്കിനു7.6-10.2സെ.മീ നീളം, 76-80 സെ.മീ ചിറകു വിരിപ്പ് പൂവനും പിടയും കാഴ്ചയ്ക്ക് ഒരേപോലെ.  ഉച്ചികറുപ്പു നിറം. ആനിറം കഴുതിനു പുറകിലൂടെ നീണ്ടിരിക്കുന്നു. തൂവലുകളുടെ അറ്റം കറുപ്പാണ്. പറക്കുംപ്പോൾ കാൾ പുറകിലേക്ക് വാലിനേക്കാൾ നീണ്ടിരിക്കും.പിടയുടെ കണ്ണിന് തവിട്ടു നിറം പൂവനത് ചുവപ്പു കലർന്ന തവിട്ടു നിറം. 

 
ആഴം കുറവുള്ളിടത്തും ചെളിയിലും ഇര തേടുന്നു. ). പ്രാണികളേയും തൊണ്ടൂള്ള ജീവികളേയും ഭക്ഷിക്കുന്നു.

## പ്രജനനം
ഉപ്പുവെള്ളം കലർന്ന ആഴം കുറഞ്ഞ തടാകത്തിൽ പുറത്ത് ചെളി കാണുന്നിടത്ത് പ്രജനനം നടത്തുന്നു.തുറസ്സായ നിലത്ത് ചെറു കൂട്ടങ്ങളായി കൂട്ടുണ്ടാക്കുന്നു. 3-5 മുട്ടകളിടുന്നു.പൂവനും പിടയും അടയിരിക്കുന്നു. 23-25 ദിവസങ്ങൾ കൊണ്ട് മുട്ടകൾ വിരിയുന്നു.വിരിഞ്ഞൗടനെ ഇര തേടാൻ പഠിക്കുന്നു.35-42 ദിവസങ്ങൾ കൊണ്ട് പറക്കാറാകുന്നു.

## ചിത്രശാല

File:Saebelschnaebler (Recurvirostra avosetta).jpg|Adult feeding
File:Recurvirostra avosetta-pjt2.jpg|പറക്കൽ
File:Säbelschnäbler Küken 0506111.jpg|കുഞ്ഞ്
File:Recurvirostra avosetta MHNT.JPG|മുട്ട
File:Avocet from the Crossley ID Guide Britain and Ireland.jpg|ID composite
File:Pied Avocet.ogv|ഭക്ഷണം തേടുന്നു. 


## അവലംബം

## പുറത്തേക്കുള്ള കണ്ണികൾ

* (Pied) avocet species text in The Atlas of Southern African Birds
* Avocet images  at ebepe.com 
* 
* Avocet images  at stevenround-birdphotography.com
* 
* 
* 
* 

വർഗ്ഗം:പക്ഷികൾ
വർഗ്ഗം:ദേശാടനപ്പക്ഷികൾ
ഡാർക്ക് ജൂഡി

ഉത്തര ഭാരതത്തിൽ കാണപ്പെടുന്ന ഒരിനം പൂമ്പാറ്റയാണ്   **ഡാർക്ക് ജൂഡി** . Abisara fylla എന്ന ശാസ്ത്ര നാമത്തിൽ അറിയപ്പെടുന്ന ഇവ  റിയോഡിനിഡേ കുടുംബത്തിൽ ഉൾപ്പെടുന്നു.

## ആവാസം

ഇന്ത്യ യിൽ ഇവ സിക്കിം,അരുണാചൽ പ്രദേശ്‌, പശ്ചിമ ബംഗാൾ ഉത്തരാഞ്ചൽ മണിപ്പൂർ എന്നിവിടങ്ങളിൽ ഇവ കാണപ്പെടുന്നു.  ഫെബ്രുവരി-ജൂലൈ , നവംബർ  മാസങ്ങളിൽ ഇവയെ കൂടുതലായി കാണാം
വർഗ്ഗം:ഇന്ത്യയിലെ ചിത്രശലഭങ്ങൾ

## അവലംബം
ദേർ യാസീൻ കൂട്ടക്കൊല

-->
}}

1948 ഏപ്രിൽ 9ന് വെള്ളിയാഴ്ച പുലർച്ചെ 4.30ന് ജറുസലേമിന്റെ സമീപത്തുള്ള ദേർ യാസീൻ ഗ്രാമം വളഞ്ഞ് സയണിസ്റ്റ് ഭീകരവാദി സംഘടനകളായ ഇർഗുൻ, സ്റ്റേൺ ഗാങ്ങ് എന്നിവർ പലസ്തീനിയൻ അറബികളെ കൂട്ടക്കൊല നടത്തി വസ്തുവകകൾ കൊള്ളയടിക്കുകയും ചെയ്ത സംഭവമാണ് **ദേർ യാസീൻ കൂട്ടക്കൊല** എന്നറിയപ്പെടുന്നത്. ഇസ്രയേൽ രൂപീകരണ ഘട്ടത്തിൽ നാടുവിടാൻ നിർബന്ധിതരാക്കുക എന്ന ഉദ്ദേശത്തോടെ തദ്ദേശീയർക്കെതിരെ നടത്തപ്പെട്ട കൂട്ടാക്കൊലകളിൽ ഏറ്റവു വലുതായിരുന്നു ഇത്. 250ഓളം ഗ്രാമവാസികൾ ഈ കൂട്ടക്കൊലയിൽ കൊല്ലപ്പെട്ടു. പുറം ലോകത്തിന് അജ്ഞാതമായിരുന്ന കൂട്ടക്കൊലയുടെ വിശദാംശങ്ങൾ രണ്ടാംദിവസം അവിടെയെത്തിയ റെഡ്‌ക്രോസ് സംഘത്തിൽപ്പെട്ട ഒരു ഡോക്ടറാണ് പുറംലോകത്തെത്തിച്ചത്. ജൂതകേന്ദ്രങ്ങളും ബ്രിട്ടീഷ് സൈനികരും കൂട്ടക്കൊലയെക്കുറിച്ചറിഞ്ഞിട്ടും തടയാൻ മുതിർന്നില്ല. സംഭവം പുറം ലോകം അറിഞ്ഞതോടെ രാജ്യാന്തര തരത്തിൽ പ്രതിഷേധം ഉയർന്നു. ആൽബർട്ട് ഐൻസ്റ്റീൻ അടക്കമുള്ള നിരവധി പ്രമുഖരും സംഭവത്തെ അപലപിച്ചു പ്രസ്താവനകളിറക്കിയിരുന്നു. 1948ലെ അറബ് - ഇസ്രയേൽ യുദ്ധത്തിന് വഴിതെളിയിക്കാനും ഈ സംഭവം കാരണമായി.
## അവലംബം

വർഗ്ഗം:അറബ്-ഇസ്രയേൽ സംഘർഷം
വർഗ്ഗം:കൂട്ടക്കൊലകൾ
ചോരക്കാലി

**ചോരക്കാലിയ്ക്ക്** ആംഗലത്തിൽ  **common redshank** **** എന്നൊക്കെ പേരുകളുണ്ട്. ഇവയുടെ ശാസ്ത്രീയ നാമം *Tringa totanus*എന്നാണ്
 

## വിവരണം

കേരളത്തിൽ ഇവയ്ക്ക് (പ്രജനന കാലമല്ലാത്തപ്പോൾ) ചാരതവിട്ടു നിറം മുകളിലും വെള്ള കർന്ന നിറം അടിയിലും.അധികം പുള്ളികളോ വരകളൊ ഇല്ല. ചുവന്ന കാലുകളും ചുന്ന കൊക്കിന്റെ അറ്റവും ഉണ്ട് പ്രജന കാലത്ത്. തവിട്ടു നിറം മുകളിലും. കുറച്ചുകൂടി മങ്ങിയ നിറം താഴേയും.

വളരെ ഉച്ചത്തിൽ ശബ്ദം ഉണ്ടാക്കുന്ന പക്ഷിയാണ്. 
## പ്രജനനം
നനവുള്ള പുൽമേടുകളിലും ഉപ്പുപാടങ്ങളിലും കാണുന്നു. 3-5 മുട്ടകളിടും.

## അവലംബം

* Pereira, Sérgio Luiz & Baker, Alan J. (2005): Multiple Gene Evidence for Parallel Evolution and Retention of Ancestral Morphological States in the Shanks (Charadriiformes: Scolopacidae). *[[Condor (journal)|Condor]]* **107**(3): 514–526. DOI:10.1650/0010-5422(2005)107[0514:MGEFPE]2.0.CO;2 PDF fulltext
* Wiles, Gary J.; Johnson, Nathan C.; de Cruz, Justine B.; Dutson, Guy; Camacho, Vicente A.; Kepler, Angela Kay; Vice, Daniel S.; Garrett, Kimball L.; Kessler, Curt C. & Pratt, H. Douglas (2004): New and Noteworthy Bird Records for Micronesia, 1986–2003. *Micronesica* **37**(1): 69-96. HTML abstract 

## പുറത്തേക്കുള്ള കണ്ണികൾ

* Redshanks  Image documentation
* Ageing and sexing (PDF; 1.4 MB) by Javier Blasco-Zumeta & Gerd-Michael Heinze 

വർഗ്ഗം:കേരളത്തിലെ പക്ഷികൾ
വർഗ്ഗം:ദേശാടനപ്പക്ഷികൾ
ദൊഡ്ഡബെട്ട

നീലഗിരി പർവ്വതനിരകളിലെ ഏറ്റവും വലിയ പർവ്വതമാണ് **ദൊഡ്ഡബെട്ട**. ഈ മലയ്ക്കു ചുറ്റും വനമേഖലയാണ്. ഊട്ടിയിൽ  നിന്നും 9 കിലോമീറ്റർ മാറി, ഊട്ടി കോട്ടഗിരി  റോഡരികിലാണ് ദൊഡ്ഡബെട്ട. തമിഴ്നാട്ടിലെ നീലഗിരി ജില്ലയിൽ  പെടുന്നതാണ് ഈ പ്രദേശം. ദക്ഷിണേന്ത്യയിലെ പ്രമുഖ വിനോദസഞ്ചാര കേന്ദ്രമാണിത്. ആനമുടിക്കും, മീശപുലിമലയ്ക്കും ശേഷം മൂന്നാമത്തെ ഏറ്റവും വലിപ്പമേറിയ പർവ്വതമാണ് ദൊഡ്ഡബെട്ട. മലയ്ക്ക് മുകളിൽ നിന്നാൽ ചാമുണ്ഡി പർവ്വതനിര കാണാനാകും. കന്നഡ ഭാഷയിൽ 'ദൊഡ്ഡബെട്ട' എന്നാൽ വലിയ മല എന്നാണർത്ഥം. ദൊഡ്ഡബെട്ട ജൈവസമ്പുഷ്ടിക്ക് പേരുകേട്ട പ്രദേശമാണ്.

## ടെലിസ്കോപ്പ് ഹൗസ്
ദൊഡ്ഡബെട്ടയുടെ ഉയരത്തിലാണ് രണ്ട് ടെലസ്കോപ്പുകൾ സ്ഥിതിചെയ്യുന്നത്. പൊതുജനത്തിന് ആകാശക്കാഴ്ചകൾ കാണാനും മലയുടെ ഭംഗി ആസ്വദിക്കാനുമാണ് ടെലിസ്കോപ്പ് ഇവിടെ സ്ഥാപിച്ചിരിക്കുന്നത്. തമിഴ്നാട് ടൂറിസം ഡെവലപ്മെന്റ് കോർപ്പറേഷനാണ് ടെലസ്കോപ്പ് പരിപാലിക്കുന്നത്.
## അവലംബം